
Hospital orguyoso cu e exitoso operacion aki prome biaha den Reino Hulandes 

Aruba prome pais pa uza bril tipo hololens durante operacion 


PA hopi aña caba Dr. Horacio E. Oduber Hospital ta traha 
cu compania Zimmer Biomet di Hulanda cu ta provee hopi 
material pa sala di operacion. Dr. Patrick Haime, Ciruhano 
Ortopedico, a haya e oportunidad unico pa traha cu e prome 
hololens adapta na Aruba pa un operacion. 

Pa Hospital e momento aki ta uno historico, pasobra Aruba 
t’e prome cu a haya oportunidad di traha cu e aparato aki ya 
cu na Hulanda ainda nan no ta uz’e. 

E aparato innovativo aki ta un bril cu hololens den dje y un 
microfon. Dr. Patrick Haime t’e prome Ciruhano cu a haci 
uzo di dje durante un operacion. 

E1 a duna di conoce cu e hololens ta traha cu Wifi y por bay 
riba internet p’asina otro caminda por mira kico dr. Haime 
tabata mira durante e operacion. 

E bentaha di e hololens ta cu e dokter por tin contacto cu un 
otro dokter na Hulanda. Si cualkier problema surgi of kier 
discuti algo e por bisti e bril y papia cu otro. 

Durante e operacion e otro dokter por mira esaki via su com- 
puter y/of otro aparato y e por duna informacion of conseho 
‘live’. 

Pa por haci uzo di e hololens, mester plania esaki bon, asina 
dr. Haime a duna di conoce. E biaha aki tabata trata di un 
‘revisie operatie’. 

Esaki ta un operacion unda cu e dokter ta pone protesis cerca 
hende ora cu nan rudia ta gasta. Aki na Aruba tipo di ca- 
sonan asina no ta tuma lugar frecuentemente, pero si ta un 
operacion mas tecnico y dificil. 

Pa motibo cu no ta haci esaki frecuente, Hospital ta haya 
ayudo tecnico for di e compania Zimmer Biomet di Hulanda. 
E compania ta yuda p.e. cu e protesisnan, di cual ta hopi mas 
caro y tambe e hermentnan cu mester bin di afo. 

E cooperacion cu e compania ta hopi bon y a dicidi di a trece 
e oportunidad unico aki na Aruba. E aparato aki ta haci cu 
e distancia ta bira menos ya cu por traha na un forma unico 
mas cerca di otro cu e bril innovativo aki. 

E bentaha grandi pues pa dr. Haime t’e contacto ‘live’ du- 
rante un operacion cu un colega na Hulanda. 

Haciendo uzo di e hololens dr. Haime durante e operacion, 
tabata puntra opinion di su colega na Hulanda pa mira si 




nan ta riba mesun liña. Como pashent por mira cu di biaha 
ta haya un “second opinion”. 

E dokter na Hulanda tabata sa di antemano di esaki y mes- 
ter a programa un software den su computer cu ta haci esaki 
posibel. 

E trahamento hunto a bay perfecto, asina el a duna di con- 
oce. Pa Hulanda esaki ta algo cu a pasa pa prome biaha. 

A haci un ‘try-out’ un par di dia prome p’asina sigura cu e dia 
di operacion tur cos lo cana bon. 

Pa prome biaha a uza e aparato aki cu a wordo adapta hunto 
cu e software pa haci esaki posibel. E combinacion aki sigur 
ta algo positivo y inovativo p’e mundo medico den Reino 
Hulandes. 

Un inversion den esaki lo depende di cuanto y con frecuente 
lo haci uzo di e hololens. Dr. Patrick Haime ta kere cu e 
aparato aki e por haci uzo di dje hasta na su policlinica mes. 
Oscar van der Ende, Commercial Operations Director di 
Zimmer Biomet, a duna di conoce cu Zimmer Biomet ta un 
supplier pa hospital pa mas di 25 aña y hunto nan ta purba 
optimalisa e cuido di pashent aki na Aruba. 

P’esaki nan ta purba di desaroya tecnicanan nobo. 

Entre Hulanda y Aruba tin un distancia di 8 mil kilometer 
y diferencia di ora y el a duna di conoce cu trahando cu e 
hololens ta duna nan e oportunidad pa presencia e operacion 
en bibo sin cu e specialista mester biaha bin te Aruba. Tambe 
e ta un oportunidad pa specialistanan Hulandes por mira 
esaki y pensa hunto p’e mihor cuido di pashent na Aruba. 
Haciendo uzo di esaki ta pone cu a dal un stap grandi den e 
optimalisacion di e cuido di pashent. Pabien Aruba cu e gran 
logro aki. 

Despues di algun aña 


Bubali Plas ta na candela atrobe 


Tabata ayera madruga rond di 3 or, cu autoridadnan Policial y di Bombero 
a keda avisa cu tin un candela grandi na Bubali Plas. Cuerpo di Bombero 
a manda un di su unidadnan pa bay inspecciona prome y ora cu a con- 
stata cu e candela ta grandi a sali cu mas unidad. 

E no tabata facil pa combati, si tuma na cuenta cu Bubali Plas ta grandi 
y como tin basta dia sin awa ta yobi tur yerba ta seco y riba dje biento 
tabata supla fuerte, loke a haci cu for di Sasakiweg e candela a “core” te 
otro banda, esta pa Juan E. Irausquin Blvd, pa despues dal un buelta pa 
tuma otro parti di yerba seco. 

Mirando tur esaki y manera menciona no ta facil pa combati cu awa so, 
Comandante di Bombero, Eduard de Cuba, a pidi yudanza di DOW pa 
bin cu algun equipo pisa pa wak con por corta caminda pa bomberonan 
no por yega asina liher. 

E yerba ta basta halto, y si manda hende den dja, ta peliger pa nan mes, 
pasobra nan lo perde den e yerba y por bira victima di e candela. 

E candela feroz aki a causa daño grandi na Flora y Fauna, unda a constata 
cu hopi bestia cu ta biba den Bubali Plas a muri. 

Kico y con e candela aki a surgi, e por ta e.o. accidental, un persona lo a 
tira un sigaria afo y a sende candela, debi na yerba seco. No ta exclui cu 
e por a ser sendi intencionalmente tambe, segun Comandante Eduard de 
Cuba, pero lo mester investiga con e candela a surgi. 

GREG PETERSON 

Den oranan di madruga, Presidente di Bird Life Conservation tambe ta- 
bata presente na Bubali Plas. Un persona defensor di Flora y Fauna di 
Aruba, cu dolor na su curazon mester ta testigo di e candela feroz aki, sin 
por haci mucho. 

Secura ta un factor cu ta dificil combati un candela grandi asina. Bomb- 
eronan a haci lo maximo. Tur esaki den temporada cu tin hopi broeimento 
di parha y sigur di esnan e parhanan cu ta move riba distancia largo. 

E dolor ta grandi, si mira e.o. con mira tortuga full kima pa no bisa e pis- 
canan cu tambe a muri den e candela aki. 

Segun Greg Peterson, den dia e lo lanta un drone pa haya bista real di e 
daño causa. 

Bomberonan a keda practicamente henter dia di ayera na Bubali Plas pa 
tene e candela bao di control, evitando di lanta atrobe. 

Booshi Wever, lider di UPP 

Oil & Gas Industry Desk a bira u tzendburo pa sub-contratistanan di Aruba 



SIMAN pasa por a 
tuma nota di un publi- 
cacion di e asina yama 
Oil & Gas Industry 
Desk na unda ta mus- 
tra e tipo di trahador- 
nan cu tin mester den 
e proyecto di rehabili- 
tacion di e up-grader 
cu Citgo tin dos aña ta 
bezig cune. 

Na prome bista no ta 
mustra cu tin nada 
malo cu esaki, pero Go- 
bierno actual parce di a 
pega cu e mesun mala 
mania di corupcion 
cu esun anterior, pa- 
sobra tin indicacion 
cu aki tambe tin “gato 
escondido”, segun 
Booshi Wever, lider 
di partido UPP, cu ta 
hibando un oposicion 
pafor di Parlamento 
masha fuerte mes. 

Normalmente ta pu- 
blica e vacaturanan 
cu tin y esnan cu ta 
kere cu nan ta cumpli 
cu e reldsitonan por 
acudi na DPL of den 
e caso ald na e O&G 
Industry Desk. Pero 
ldco nos ta mira? 
Loke cu ta resalta ta 
cu DPL/Gobierno a 
bira un tipo di uitzend- 
buro pa companianan 
cu ta interesa pa traha 
den Citgo y ta hasta a 
bay asina leu di infor- 
ma of mihó bisá exigi 
di Citgo cu cua com- 
pania nan mester traha 
cune. 

Enbes cu e vacatura ta 
dirigi pa personanan 
interesa den e posi- 
cionnan aki, e ta dirigi 
na “sub contratista” 


interesa den traha pa 
Citgo. 

Esaki NO t’e proce- 
dura normal, pasobra 
semper ta personanan 
capacitá ta ser busca 
p’e posicionnan, no 
contratistanan cu por 
“lever” e personal. 
Aki e wega ta sinta 
pasobra asina aki t’e 
unico manera legal cu 
un grupito incluyendo 
RDA ta haya control 
y logra hinca e compa- 
nianan cu nan tin ben- 
eficio directo cune. 

E mesun modus ope- 
randi den MdM su tem- 
po, na unda MEMCO 
y despues PMEC a 
wordo previlegia cu 
ayudo di e mesun “un- 
touchable” di RDA y 
di e Gobierno anterior. 

“Nos ayega di bisa caba 
cu tin un tipo di Cartel 
den henter e asunto di 
e up-grader aki. Ta un 
par di contratista cu 
diripente a sali for di 
“nowhere”, t’esnan cu 
ta haya tur e contract- 
nan e ultimo tempo. 

E nomber cu ta zona 
hopi ta esun di GTS 
Aruba cu segun infor- 
macion tin lazonan 
hopi estrecho cu e “un- 
touchable” di RDA. 

E compania GTS Aru- 
ba diripente tin un 
lista cuantioso di per- 
sonal local disponibel, 
mientras NIUN di e 
personanan aki ta tra- 
ha p’e compania aki. 
O&G Industry Desk 
ta bisa e personanan cu 


ta solicita pa nan acudi 
serca GTS prome. GTS 
na su turno ta presenta 
un lista di experto lo- 
cal na O&G Industry 
Desk. 

DPL/Gobierno di su 
banda ta forsa Citgo 
pa traha cu e compani- 
anan al<d. E compania 
manera menciona tin 
laso estrecho y basta 
directo cu e famoso 
duo, esta e “untouch- 
able” di RDA y Her- 
bert Mensche. 

E ultimo aki a haya 
un trabou cu tin dece- 
nas di ARUBIANO cu 
tambe por haci esaki. 
E compania GTS reci- 
entemente a haya con- 
tracto pa traha e famo- 
so planta di Algea for 
di RDA sin 

ningun destaho publi- 
co y keto bay ta encar- 
ga cu maneha un plan- 
ta fantasma cu NO ta 
operacional, pero cu 
SI tin personal diario 
ta huur cu RDA”, se- 
gun Booshi Wever. 


Ta conoci cu na Aruba 
tin un cantidad grandi 
di compania local cu 
por haci tur e trabou- 
nan y duna tur e ser- 
vicionan necesario. Ta 
companianan cu sem- 
per a cumpli cabal- 
mente den pasado y 
Citgo sa esaki, pero ta 
parce cu awor kier kita 
pan di e companianan 
aki pa obviamente fa- 
borece nan propio gru- 
po. 

“Nos a compro- 
nde tambe cu niun 
contratista local, cu 
semper a cumpli y cu 
e experencia necesa- 
rio, ta hayando trabou 
directo. Solamente es- 
nan cu ta pertenece n’e 
Cartel di RDA ta di- 
choso pa haya trabou 
directo. 

E Cartel den RDA ta 
consisti di por lo me- 
nos 2 compania. Ban- 
da di e compania GTS, 
e compania “Herb- 
cat” cu aparentemente 
no tin ningun exper- 
encia den e trabounan 
di refineria, ta un otro 


dichoso cu tin contrac- 
to directo pa huur per- 
sonal cu RDA. 
Obviamente e lo mes- 
ter ta forma parti 
di e Cartel tambe. 
No lo straña nos cu 
ya caba a involucra e 
Director nobo di Cit- 
go pa sigui cu e fiesta 
cu tabata existi den e 
gobernacion anterior. 

Di e manera aki hun- 
to cu e “untouchable” 
di RDA, H.Mensche 
(kende pa colmo ta un 
sorto di persona non 
grata na su propio isla 
Corsou) y e Director 
nobo di Citgo, sigui 
“wheel & deal” na 
nan antoho y awor 
cu ayudo di e Gobi- 
erno actual tambe. 
Un biaha ta wordo 
demostra cu nada a 
cambia ta solamente 
a cambia e hende of 
hendenan cu lo haya 
parti di e bolo. Si no ta 
di linksom nan lo haya 
esaki, ta di rechtsom”, 
segun Booshi Wever, 
lider UPP. 

As istenci a pa arma di candela tabata trata di dos ilegal 


DIASABRA anochi ta drenta un tipo 
cu na un negoshi na Seroe Patrishi tin 
un homber ta bebiendo den un bar y ta- 
batin un arma di candela cun’e. 

E persona cu a yama a duna un descrip- 
cion di e persona aki, kende tabata bisti 
cu camisa geel y short blanco. E denun- 
cia aki tabata zona straño pero no por 
a keda sin manda un patruya na e sitio. 
Polisnan yegando na e establecimento a 
via di e porta di glas un homber sinta cu 
ta cuadra cu e descripcion duna. Asina 
cu el a mira e Polisnan, el a lanta for di 


kier a sali pafo via di e porta di patras. 
Tabata trata di di PJGO di 27 aña. Me- 
sora el a bisa cu e ta ilegal. 

A bay busca e otro den baño y e tampo- 
co por a mustra un tarheta di identidad 
of paspoort. Tabata trata di AJRG di 29 
aña. Ambos tabata bou influencia di 
alcohol. A dicidi di hiba nan warda pa 
haya un cuarto gratis. Ora cu nan bira 
bon a keda di entrega nan na Guarda 
Nos Costa. No a haya arma den nan 
poder. 


no tabata pega. E vehiculo a siguie y el a 
drenta parkeerplaats di e casino unda cu 
a dun’e señal pa para. A duna e chauf- 
feur PV pa motibo cu e no tin e docu- 
mentonan di auto cun’e. 

Na banda tabatin un mucha homber 
sinta cu tabata remarcablemente keto. 
A puntr’e pa un ID pero e no por a com- 
pronde e Polis, kendenan a ripiti e pre- 
gunta na Spaño. A resulta cu e no taba- 
tin ningun documento cun’e. 



mibiafl&Si 


Homber burachi a altera 
cu Polisnan 

Daisabra caso 10’or di anochi diferente persona 
ta yama informa cu na Dakota tin un homber ta 
bula dilanti diferente auto cu tabata pasa den e 
bisindario. 

Polisnan a bay na altura di ex Huis van Bewaring 
riba Avenida Milio Croes unda cu e homber bisti 
na preto ta spantando e chauffeurnan cu su com- 
portacion. 

Ora cu Polis a yega, e homber a crusa bini cer- 
ca nan. E1 a cuminsa papia y a bisa cu e gasolin 
a caba cune y e ta buscando un persona cu por 
yud’e hibe cumpra gasolin. Pero mesora Polisnan 
a sinti cu e homber ta hole fuertemente na alco- 
hol y of otro droga. 

E homber tabata blo yega demasiado cerca di e 
Polis y ta mishi cu su curpa e Polis. E Polis a pidie 
pa para n aun distancia. E homber a cuminsa bira 
“onbeschoft” y agresivo. E1 a bisa e Polis ta e Polis 
ta yegando demasiado cerca di dje. A puntr’e pa 
su nomber pero e no kier a duna su nomber. Na 
su luga el a bira puntra e Polis pa su nomber, y 
esaki a conteste dunando su fam. Asina el a cum- 
insa discuti cu e Polis atrobe pasobra gritando el 
a bisa cu pa ley e Polis mester dun’e su nomber 
completo. A trata di calma e homber na diferente 
ocasion pero sin resultado. 

Dado momento el a bisa e Polis “kico bo kier haci 
anto”. Mirando cu e ta basta bou influencia di al- 
cohol y no por a papia cun’e, a dicidi di detene pa 
11 ’or di anochi pa buracheria publico. E1 a resisti 
, pero a logra hib’e warda y presente dilanti Fiscal 
Auxiliar. Despues el a haya un cuarto gratis. 


e barkruk y a cana masha lihe direccion 
di e cushina. 

E otro homber sinta banda di dje cu 
camisa cora y jeans blauw tambe a lanta 
pura y a cana bay direccion di e baño. 
A bay prome tras di esun cu a drenta 
cushina y a logra gare net prome cu e 


Diasabra tabatin mas ilegal a wordo de- 
teni. Pa casi 4’or di atardi e patruya ta- 
bata coriendo riba L.G. Smith Blvd, cer- 
ca di Marriott Ocean, ora cu nan a mira 
un Matiz shinishi ta core direccion nort. 
A hala nan atencion cu e sicker di aña 
2018 


E Polisnan a haya e impresion cu e por 
ta un ilegal y a puntr’e directamente. E1 
a bin admiti cu e tin un luna ilegal na 
Aruba caba. A tuma contacto cu GNC y 
a hib’e e oficina di GNC pa mas control 
di su datonan. 


E oncena cu a representa y saca cara 
di Aruba den e CONCACAF National League 
Unda nos muchanan a sa di gana Bermuda 

Esaki sigur ta un inspiracion p'e 
siguiente compromiso cu ta dia 
16 di october 2018 eontra di Guadeloupe. 

Masha pabien y Aruba por sigui conta cu 
Lotto pa Deporte cu ta sigui sostene 
tur deporte na Aruba 


”The best preparation for 
tomorrow is doing your best today". 


H. jackson Brown, jr. 
American Author 

Durante foro global riba tereno fiscal na OECD na Paris: 

Minister Ruiz Maduro a defende Aruba riba transparencia fiscal 

Y intercambio di informacion cu otro paisnan 


DIALUNA Minister di Finansa, Asuntonan Economico y Cultura tabata 
presente pa atende ‘The Global Forum on Transparency and Exchange 
of Information for Tax Purposes’ na OECD, Paris caminda a defende e 
evaluacion cu Aruba a wordo someti na dje pa midi e transparencia fiscal 
di nos Pais y intercambio di informacion cu otro paisnan. 

Na luna di april ultimo un evaluacion a tuma lugar na Aruba, caminda 
OECD a waak e disponibilidad, accesibilidad y intercambio di informa- 
cion. Aruba aunke un pais chikito, ora cu ta trata di e parti internacional 
pa haci negoshi, nos pais tambe mester por cumpli cu reglanan interna- 
cional mescos cu paisnan grandi. Mester bisa cu ainda nos pais tin su 
retonan, sigur pa locual ta disponibilidad di informacion. 

Den su opening statement na e forum, Minister di Finansa, Asuntonan 
Economico y Cultura mr. Xiomara Ruiz-Maduro a indica cual ta e reto- 
nan di nos pais y kico ta bay haci pa por cumpli cu nan. Mester bisa cu 
tin asuntonan fastioso pa locual ta e disponibilidad di informacion cu 
no a wordo atendi debidamente den pasado desde 2011 y awor ta bin 
preguntanan di paisnan grandi. Pais Aruba mester presenta un plan con 
ta bay atende cu esalci den cual a indica cu pa fin di aña lo percura pa e 
legislacion y implementacion necesario tuma lugar, cual ta leynan pendi- 
ente manera, entre otro, e introduccion di Buki nr. 2 di nos Codigo Civil. 
Hunto cu e mandatario asisti tambe ehecutivonan di Departamento di 
Impuesto y Banco Central, kendenan lo keda pa e reunionnan. Diabierna 
proximo lo haya e resultado di e evaluacion di Aruba ariba tereno fiscal y 
intercambio di informacion. 




ORGANfSATlON DE 
COOPÉRATION ET 
DE DÉVELOFPEMENT 
ÉCONOMJQUES 

Masha yamativo tabata 

Re-eleccion di Alan Howell como Vice Presidente di Parlamento cu 13 voto 

Kier men cu un miembro di AVP a vota p'e 


AYERA tabatin e ultimo reunion pa sera Aña 
Parlamentario 2017-2018, unda manera cus- 
tumber ta eligi e proximo Presidente y Vice Pres- 
idente, p’e periodo di 2018-2019. 

Tabatin presente den sala di Parlamento, un to- 
tal di 19 miembro, 12 di coalicion y 7 di oposi- 
cion. 

Den prome ronda pa eligi Presidente di Parla- 
mento, mr. Juan Ady Thijsen a haya 12 voto 
contra 7 voto cu a bay pa Mervin Wyatt Ras. 
Den di dos buelta, cu no tin ningun validez, Ed- 
gard Vrolijk a haya 12 voto y Jennifer Arends 
Reyes, kende a haya 7 voto. 

Loke a hala atencion tabata resultado di elecci- 
on di Vice Presidente di Parlamento, unda Alan 
Howell a pone su re-eligible y a bin haya 13 voto 
contra di 6 cu a bay pa Jennifer Arends Reyes. 
Den di dos buelta, tabata Marisol Lopez Tromp, 
kende a haya 12 voto contra di 7 cu a bay pa 
Mervin Wyatt Ras. 

Pregunta den sala di Parlamento tabata cua 
miembro di fraccion di AVP lo a vota pa Alan 
Howell pa dune un total di 13 voto. Speculacion 
tin hopi. 

ALAN HOWELL TA GRADICI 

Ayera mainta durante reunion den Parlamento 
tabatin eleccion pa Presidente y Vice Presiden- 
te di Parlamento pa Aña Parlamentario 2018- 
2019. Parlamentario Alan Howell di fraccion di 
POR a wordo re-elegi como Vice Presidente di 
Parlamento. 

E1 a gradici e 13 Parlamentarionan cu a deposita 
nan confiansa den su persona, es decir, e 12 Par- 
lamentarionan cu ta sostene coalicion y un di 
fraccion di AVP a deposita su voto di confiansa 
den Alan Howell pa representanan como Vice 
Presidente di Parlamento. 

E hecho cu un Parlamentario di oposicion a vota 
pa Alan Howell, no ta algo normal y por hasta 
wordo cataloga como historico, segun e miem- 
bro di POR. 

Alan Howell tabatin palabranan di gradicimento 
special tambe pa su famia, pa su bisiñanan, pa 
San Nicolas, pa su votadornan, pa su coleganan 
di partido POR y pa pueblo en general p’e gran 
sosten ricibi. 

E1 a manda palabranan di pabien tambe pa Par- 
lamentario Ady Thijsen kende tambe a wordo 
re-elegi como Presidente di Parlamento cu 12 
voto na fabor. 

Finalisando Alan Howell a compromete su mes 
pa sigui representa pueblo den su totalidad n’e 
mihor manera posibel tanto paden como pafo di 
Parlamento. 

KvK brindando oportunidad pa comercio expresa su mes 

Exitoso prome Aruba Chamber Town Hall Meeting 



DIARAZON 5 di sep- 
tember a tuma lugar 
na Centro di Bario Da- 
kota e prome Aruba 
Chamber Town Hall 
Meeting. E reunion aki 
organisa dor di Camara 
di Comercio y Indu- 
stria di Aruba (KvK) 
ta pa brinda oportuni- 
dad n’e empresario pa 
por comparti su pensa- 
mento y puntonan di 
preocupacion pa loke 
t’e situacion empresar- 
ial di Aruba. 

KvK kier asina pa com- 
erciantenan contribui 
tambe na posibel solu- 
cionnan p’e obstaculo- 
nan cu nan ta confron- 
ta cune na momento di 
haci negoshi. 

E orador p’e anochi ta- 
bata sra. Cherryldine 
Bucldey cu a structura 
e anochi den un for- 
ma hopi profesional y 
asina mantene e topi- 
conan al caso y indi- 
cando n’e publico cu 
nan contribucion den 
forma di un solucion 
p’e problema ta wordo 
anota dor di KvK y tre- 
ci dilanti den e white- 
paper cu KvK a traha. 
E whitepaper ta un 
documento cu KvK a 
traha a base di dife- 
rente reunion tanto cu 
sector publico como 
sector priva riba kico 
ta importante pa com- 
ercio na Aruba. 

E Town Hall Meeting 
tabata uno hopi inter- 
activo caminda cu a 
duna oportunidad pa 
haci algun pregunta 
riba cua KvK a duna 
contesta p’asina duna 
e publico presente un 
idea cu KvK no ta para 
keto y ta luchando pa 
logra ehecuta ideanan 


cu sigur ta beneficia 
comunidad y comer- 
cio. 

Di e forma aki a trece 
dilanti con KvK a per- 
cura pa trece instanci- 
anan bancario hunto y 
asina pusha pa facilita 
servicionan di transac- 
cion di cual discusion- 
nan pa cu online pay- 
ment ta den un fase 
avansa. 

Tambe cu KvK a urgi 
Minister di e Gobi- 
erno anterior pa pone 
un moratorio riba su- 
permercadonan mi- 
rando cu dor di falta 
di control no por haci 
mucho cos pa maneha 
e cantidad di supermer- 
cadonan na Aruba. 
KvK ta contento cu e 
moratorio a drenta na 
vigor y cu ainda ta vi- 
gente y cu e decision 
aki tin apoyo y comp- 
rension di pueblo. 

Hopi di e puntonan cu 
a bin dilanti ta resona 
cerca KvK. Aki por 
menciona puntonan di 
preocupacion manera 
burocracia incoregibel, 
competencia ilegal, 
bouwvergunning cu no 
ta keda cla of ta tarda 
mucho hopi, exigen- 
cianan extravagante 
y permisonan cu hopi 
contratiempo. 

Tur esaki ta duna KvK 
e confiansa cu conse- 


honan cu kier trece 
dilanti cerca Gobierno 
ta conta cu apoyo di e 
comerciante. 
Asuntonan di lanta 
negoshi, concurencia 
di negoshinan ilegal, 
crea level playing field, 
incentivanan p’e pro- 
fesional, uso di tecno- 
logia, e-commerce y 
negoshinan online ta 
algun di e puntonan cu 
mester su debido aten- 
cion. 

Durante e anochi KvK 
a tuma nota di e sug- 
erencianan cu a bin 
dilanti cu e intencion 
di facilita comercio. E 
intencion ta p’e forma 
alci duna mas forma na 
yega na solucionnan 
practico pa problema 
y obstaculonan exis- 
tente. 

KvK y su Directiva ta 
hopi agradecido n’e 
personanan cu a tuma 
nan tempo pa asisti 
n’e reunion aki. Alabes 
KvIC ta hopi satisfecho 
y ta aprecia hopi e 


participacion durante 
e prome Town Hall 
Meeting. 

KvK lo haci bon uso 
di e informacion cu a 
wordo comparti e ano- 
chi alci. Intencion di 
KvK ta pa continua cu 
eventonan similar cu 
ta duna oido n’e pueb- 
lo empresarial. Di e 
forma aki ta canalisa e 
preocupacion y tambe 
e solucion cerca Gobi- 
erno y Parlamento. 

E ta keda e ora na nan 
pa dicidi si nan ta mira 
e conseho como algo 


cu nan por ehecuta y 
cu por contribui na bi- 
enestar general. 

Pronto KvK lo presen- 
ta un update riba su 
white paper y lo per- 
cura pa envolve sector 
priva y sector publico 
mirando cu pa yega na 
exitonan practico e ta 
necesario pa uni forsa 
y enfoca riba un solo 
meta. 

Si tin sugerencia por 
semper tuma contacto 
cu KvK y trece esaki 
dilanti. 


Tin hopi keho, pero 
lder enfoca riba solu- 
cion den e white paper. 
E white paper actual 
ta disponibel riba e 
website di KvK y por 
download esaki for di 
nos website via www. 
arubachamber.com/ 

downloads/reports . 






























Diamars, 11 September 2018 


AWEMainta 


9 


Opositornan politico mes ta ripara cu 

Gobierne anlerior a haci un eror hopi grandi di kita 
tanto helicopter como radar for di polis 


SEGUN Minister 
Bikker 

E necesidad pa Aruba 
tin su propio helicop- 
ter y radar pa cuerpo 
policial, ta birando 
mas y mas evidente se- 
gun Minister di Husti- 
cia mr. Andin Bikker. 
Si mira e fluho di per- 
sona cu ta yega Aruba 
su costa sin ta invita y 
den un forma ilegal, ta 
birando preocupante 
si mira e situacion na 
pais Venezuela. For di 
tempo cu a anuncia, 
cu den Plan di Gober- 
nacion ta bay pone 
como prioridad pa bin 
bek cu un helicopter 
y un radar pa cuerpo 
policial, tabatin cier- 
to resistencia di parti 
opositornan politico. 
Pero awor den Parla- 
mento ta haya pre- 
gunta netamente for 
di opositornan po- 
litico ta ki dia e radar 
y helicopter ta bin. 
Segun e mandatario, 
mas y mas persona ta 
cuminsa ripara y in- 
cluyendo opositornan 
politico cu den gobi- 
erno anterior a haci un 
eror hopi grandi dor di 
elimina e helicopter y 
e radar cu cuerpo poli- 
cial tabatin. For di de- 
claracionnan haci pa 
comandante di Warda 
Nos Costa, e mes tam- 
be a indica cu tur ayu- 
do cu ta posibel ta bon 
bini, pasobra si Aruba 
tabatin su propio heli- 
copter y radar pa polis 
conhuntamente ta tra- 
hando hunto. Diabier- 


na ultimo tabatin un 
mainta di informacion 
na Centro di Husticia 
na Macuarima camin- 
da un gran cantidad 
di persona a acudi 
pa haya informacion 
riba e destaho publico 
cu ta andando. Se- 
gun Minister Bikker, 
e speransa ta, cu den 
un par di siman cum- 
insamento di october 
por finalisa e proceso 
y rapido despues di 
algun siman por tin e 
servicio di un helicop- 
ter pa cuerpo policial. 
Pa loke ta e radar, ta 
percurando pa e pro- 
ceso y observando e 
ley di contabilidad pa 
asina prome cu fin di 
aña Aruba tin su pro- 
pio radar pa cuerpo 
policial. 

Banda di ex Bushiri Beach Hotel 

Auto ta dal peaton lagando e seriamente herida 


DIADOMINGO den careda di 11 ’or y mey 
di anochi, un homber ta baha for di bus y ta 
crusa caminda sin pone tino cu tabata binien- 
do un Toyota Yaris Blanco cu velocidad halto. 
E auto ta dal e homber lagando e seriamente 
herida. 

Aparentemente e chauffeur no por a haci mas 
pa por a evita e accidente aki. 

Despues di e impacto fuerte e homber a keda 
benta boca bou riba caminda. Na prome in- 
stante a wordo bisa cu ta trata di un hit and 
run, pero e chauffeur a bira bin bek n’e sitio. 

E homber a ricibi hopi golpi, aparentemente e 
lo a fractura su pia y brasa, tambe el a ricibi 
golpi na cabes y aparentemente e lo a haya sla 
paden. 

Esnan n’e sitio mesora a bati alarma, Polis y 
Ambulance a presenta n’e sitio y personal di 
ambulance hopi liher a prepara e victima y a 
transporte cu hopi urgencia pa hospital. 



Varios unidad di Polis tabata presente, Depar- 
tamento Tecnico di Polis y Specialista di Trafi- 
co tambe a wordo pidi n’e sitio. 

Despues cu e accidente a sosode, Polis a cera e 
caminda principal di e turbo rotonde p’e cru- 
zada di lusnan di trafico na Fatum y pa mas o 
menos 1 ’or y 20 di madruga, ora a caba cu e 
investigacionnan necesario a habri e caminda 
bek pa trafico. 

E auto cu a alcansa e peaton a wordo confisca 
pa autoridad pa mas investigacion. E impacto 
tabata hopi fuerte, mirando cuanto daño e auto 
a haya y tambe e situacion critico cu e victima 
ta den. E victima ta interna na hospital y su 
situacion ta critico. 

Presidente di ASU, Gerald Franca 

ASU no tabala y no ta den proceso pa adkeri 

ningun facilidad Deportivo 

Contradiciendo asina Minister Dangui Oduber 


“RECIENTEMENTE mi a tuma nota di un declaracion 
di Minister di Deporte, Dangui Oduber cu Fundacion Fac- 
ilidadnan Deportivo (FFD) supuestamente lo kier traspasa 
facilidadnan deportivo pa Aruba Sport Unie (ASU). 

Pa motivo cu e declaración aki a cuminsa biba un bida riba 
su mes, mi a dicidi pa duna e siguiente aclaracion”, segun 
Gerald Franca, Presidente di FFD. 

ASU no tabata y no ta den proceso pa adkeri ningun tipo 
di propiedad y/of facilidad deportivo. A1 contrario, den ulti- 
mo añanan ASU a traspasa un di su facilidadnan deportivo, 
Joe Laveist Ball Park (JLBP), pa FFD y a keda solamente cu 
Centro Deportivo Libertador Betico Croes (CDBC) como su 
cede. 

Mester menciona compleho Deportivo Guillermo Prospero 
Trinidad tambe cual a cede na Lotto pa Deporte como ga- 
rantia p’e inversion den renobavion di e stadion, 

CDBC a wordo traspasa pa ASU dor di Gobierno y JLBP 
dor di LAGO. Aruba Sport Unie a wordo funda na aña 1941 
como un organo deportivo general cu ta consisti di e dife- 
rente Federacionnan Deportivo di Aruba. 

E meta di ASU ta pa promove y facilita deporte na Aruba. 
Actualmente ASU ta wordo forma exlcusivamente dor di 35 
Federacion Deportivo Arubano y Directiva di ASU ta wordo 
eligi dor di e Federacionnan afilia segun e proceduranan cu 
su Statuut ta stipula. 

Ta bon pa subraya cu ASU ta un organo deportivo autonomo, 
pa cual motibo, nunca den pasado y actualmente, ni Idefre, 
Ibisa, Gobierno o Lotto pa Deporte tin representacion den 
Directiva di ASU. Conforme Statuut di ASU t’e asamblea o 
reunion general t’e organo mas halto di ASU. Mantención 
di e propiedadnan y otro gastonan di operación di ASU ta 
wordo subsidia principalmente dor di Gobierno. 

Segun Gerald Franca, Lotto Pa Deporte tambe a yuda den e 
mantención y inversion. E Federacionnan afilia ta paga un 
contribución di Aw 150,00 pa aña. Ta bon pa tuma nota 
tambe cu, segun e statutonan di FFD, un traspaso di propie- 
dad pa cualkier otro entidad of persona, ta rekeri aprobación 
di unánime di Directiva di FFD cu ta consisti di represent- 
ante di Minister, representante di Lotto pa Deporte y repre- 
sentante di ASU. 

P’e motibonan menciona anteriormente, Gerald Franca ta 
lamenta e declaracion di Minister Dangui Oduber comokiera 
cu e Minister di Turismo, Salubridad y Deporte a basa su 
mes riba un rumor infunda e incorecto. 



Ta un lastima cu ningun di e conseheronan di e Minister no 
averigua y/o asegura nan mes debidamente di un que otro 
pa evita cu declaracionnan tendencioso ta daña e imagen di 
Minister y di Deporte na Aruba. 

Semper ASU a haci esfuerzo enorme pa mantene un posición 
autónomo y neutral, pasobra ta conoci y proba mundial y 
localmente, cu unabez cu politica mete cu deporte por lo 
general ta daño so ta wordu causa na deporte. 

“Criticanan constructivo ta welcome den deporte y ta yuda 
motiva pa haya concuidadanonan capacita y cu no tin un 
agenda scondi o interesnan personal como meta dispuesto pa 
asumi responsabilidad den mundo deportivo. 

Esald ta un motibo y razon sumamente importante. Direc- 
tiva di A.S.U. ta desea y ta recomenda prensa pa verifica y 
investiga e tipo di noticianan falso (fake news) aki, particu- 
larmente si e Minister mes ta bisa cu e ta un rumor. 

Door di sigi plama e tipo di noticianan aki sin mas, bo ta haci 
bo mes complice na venena y daña deporte na Aruba den tur 
sentido di palabra. 

Nos deseo y meta ta pa tur hende sin importa edad of unda 
nan ta biba riba e pida baranca aki tin e posibilidad pa haci 
deporte cu e ta gusta”,. Gerald Franca di Presidente di ASU 
a finalisa. 

Contrario na speculacion y informacionnan incorecto: 

Prijs di awa y coriente lo no subi 


Teniendo cuenta cu 
constantemente ta sali 
informacionnan incor- 
ecto tocante prijs di 
awa y coriente, y e can- 
tidad di preguntanan 
cu Gobierno ta haya 
si e prijs lo subi of no, 
Prome Minister Evelyn 
Wever-Croes a informa 
cu esaki no ta e caso. 

Informacionnan cu 
Prome Minister a ricibi 
ta cu esfuersonan cu a 
wordo haci te cu awo, a 
conduci cu prijs di awa 
y coriente no mester 
subi. Esaki ta contrario 
na e speculacionnan in 
informacionnan incor- 
ecto cu tawata bayen- 
do rond ultimamente. 

Esalci ta contrario tam- 
be na e prijs di crudo 
cu ta fluctuando bas- 
tante y bayendo den e 
direccion di aumento. 
Tambe e gastonan im- 
previsto cu tawatin pa 
e situacion di huma 
na Astec lo por a in- 
fluencia prijs di awa y 
coriente. Sinembargo 
a conclui cu e prijsnan 
no mester subi. 


Prome Minister a 
duna di conoce cu pa 
e siguiente lunanan 
nos dilanti, e situacion 
segun calculacionnan 
ta bou di control por 
lo tanto no mester au- 
menta e tarifanan. 

“Mi ta spera cu esaki 
lo trece tambe e trank- 
ilidad den comunidad. 
Esaki no ta facil y ain- 
da no a caba di atende 
cu e problema. 

Gobierno no por garan- 
tisa cu prijsnan nunca 
mas lo subi y ainda 
no por indica exacta- 
mente ki dia e lo baha. 
Gobierno tin e respon- 
sabilidad di atende cu 
cada reto manera nan 
presenta. Pero pa e 
siguiente lunanan, nos 
lo no tin e preocupa- 
cion si e prijs lo subi. 
Gabinete Wever-Croes 
lo sigui lucha pa yega 
na e momento na unda 
lo baha e prijs di awa y 
coriente considerable- 
mente”, Prome Minis- 
ter a duna di conoce. 



Minister Ruiz Maduro a reuni cu Cinex na Corsou 



SIMAN pasa Minis- 
ter di Finansa, Asun- 
tonan Economico y 
Cultura mr. Xiomara 
Ruiz-Maduroa haya 
bishita di director di 
CINEX Corsow, sr 
Ramon Koffijberg. 
Durante un reunion 
ameno a elabora riba 
e esfuersonan cu ta 
wordo haci na Aruba 
y Corsow pa atrae in- 
versionista. Tambe a 
conbersa riba e reto- 
nan cu nos tin na nos 
Paisnan pa por atrae 


inversionista. Un reto 
sigur ta e tempo cu ta 
tuma pa por haya e 
permisonan y coop- 
eracion necesario di 
instancia guberna- 
mental. CINEX tin 
presencia na Corsow, 
Colombia, Merca y 
Hulanda. E manda- 
tario ta spera di por 
tin pronto hopi mas 
cooperacion entre 
CINEX y ARINA cual 
ta e agencia cu ta yuda 
na atrae inversionista 
pa nos Pais. 

Chines hungande cu 100 falso 
den Casine 

Diasabra pa 2.20 di madruga Central di polis ta manda e pa- 
truya na un casino na un hotel grandi pa un incidente unda 
cu biyete falso a wordo descubri. 

Na e sitio e Polisnan ta wordo aserca door di e homber di ini- 
cial M., kende ta declara di ta Casino Manager y a hiba nan 
na e persona en cuestion. 

E señora di inicial L., a declara cu e ta sospecha cu el a haya 
e biyete di 100 dollar na su supermarket, di cual e ta doño. 
E mes no tabata sa cu e biyete ta falso. E1 a splica cu el a bay 
hinca e biyete den un di e mashinnan pa e hunga, pero e 
mashin a nenga di acepta e biyete. E1 a bay na caha pa pidi 
nan si nan por cambia e biyete p’e pasobra e mashin no kier 
tum’e. Ora di control e teller a bin descubri cu ta trata di un 
biyete falso. 

A confisca e biyete di 100 dollar y entregue na Polis técnico. 


Chauffeur a pidi asistencia pa 
otro chauffeur cu arma 

Diasabra den oranan di madruga Central ta manda patruya 
di Playa na Seroe Preto (Paradera) p aun problema y unda cu 
un di e partidonan envolvi lo tin un arma di candela den su 
poder. 

Polisnan na e sitio ta papia cu e señora di inicial T, kende a 
conta cu e tabata coriendo na altura di Wendy’s Cura Cabay 
y a subi caminda sin duna preferencia na un Toyota Altezza 
blauw. E Altezza a logra evita un accidente pero a sigui core 
su tras. 


Ora cu el a yega na e cas na Seroe Pretoe, e Altezza a bin dal 
riba dje y su amigo, di inicial C. E1 a bisa nan cu e lo tira nan 
mata. E chauffeur desconoci a keda core pasa diferente biaha 
dilanti di e cas. Ora cu e patruya tabata na e sitio a mira e 
Altezza pasa eydilanti. Nan a a dun’e ordo pa para y a bay 
papia cun’e. E1 a duna nan permiso pa listra su vehiculo pero 
no a haya arma di candela. 

M. a declara cu e tabata na altura di Wendy’s Cura Cabay ora 
cu un Suzuki Alto blanco a subi caminda sin dun’e preferen- 
cia. E chauffeur lo a expresa palabranan menos bunita den 
su direccion y esald ta e motibo cu el a dicidi di sigui su tras. 
Polis a intermedia y a trece trankilidad bek. T y C a wordo 
bisa cu si nan kier entrega un keho, nan por pasa na oficina 
di Recherche. 


Choller a menasa su mama 

Diasabra mainta tempran Polis mester a intermedia den un 
problema cu un choldcer femenino a causa na cas di su mama. 
Pa 9.30 di mainta e Polisnan di Playa a wordo manda na un 
cas na Olijfistraat pa un you muhe rebelde, esta e conoci di 
Polis JIC Yegando na e sitio e no tabata presente mes. E ta 
sabi. Ta parce cu e no gusta libertad pasobra e tin apenas un 
siman afo ora cu e hecho aki a tuma luga. 

Segun por a compronde, el a bay molestia su mama pa placa 
(probablemente pa droga) y ora cu no lder a cumpli cu su 
deseo el a hasta menasa di ldbra e bentana di e camber di 
drumi. Pero asina cu el a tende cu Polis ta na caminda, me- 
sora el a bay for di e sitio. Nan a buske rond, pero no a topa 
cune. 


Chucky su kabel di tref a kibra 


Pa mas o menos 14 :30 
di atardi SuperRhib di 
Guarda Costa tabata 
patruyndo bandi Oran- 
jestad. Pasando bandi 
entrada di Oranjestad 
parti West nan a mira 
un boto cu 3 hende 
riba dje ta zwuai man. 

E SuperRhib di Guar- 
dacosta a asercá e boto 
aki pa mira kico ta pa- 
sando. E capitán di e 
boto °Chucky”a indicá 
cu nan tin problema cu 
kabel di trot cu mester 
a kibra. 

E boto di Guardacosta 
a tuma e boto aki riba 
tou y hiba nan na Vara- 
dero. 

Turista burachi ta insisti cu 
el a wordo ataca den lobby 
hotel 

Diadomingo Polisnan a bay atende cu un 
turista cu tabata exigi presencia di Polis den 
oranan di madruga. Pero e supuesto denun- 
ciante tabata asina bou influencia cu na fi- 
nal el a wordo conseha pa warda te siguien- 
te dia ora cu e ta bon pa entrega keho si e 
ta desea esey. 

Tabata personal di frontdesk di un hotel 
grandi kende a yama Polis pa informa nan 
cu dos turista lder entrega keho contra un 
taxista. 

Pa 1.35 di diadomingo madruga e Polisnan 
di Noord a bay na e hotel grandi unda cu e 
declara ta bisa cu e kier mira e filmacionnan 
den lobby pasobra e lo wordo a ataca door 
di un homber desconoci. E muhe, MKO 
di 25 aña, a declara e tabata hunto cu un 
amiga y nan a coy un taxi for di e hotel pa 
un restaurant y despues a coy otro taxi pa 
bolbe hotel. Na caminda a surgi un dife- 
rencia di opinion cu e taxista riba e suma 
of tarifa cu nan mester paga pa e trip y cos 
a manera sali for di man. Na final e taxista 
a bisa nan cu si nan no ta di acuerdo cu e 
tarifa nan por sigui na pia y esey ta loke cu 
nan a haci tambe. 

Nan a yega e hotel y den e lobbynan a wor- 
do ataca door di un homber desconoci. Pa e 
motibo aki nan kier mira e filmacionnan di 
e lobby pa sa kende e persona aki ta. Nan 
ta sospecha cu por ta trata di e taxista. 

Ora cu e Polisnan ta papia cu e turista fe- 
menino a constata cu e tabata basta bou 
influencia di alcohol. E tabata keda insisti 
cu e kier mira e filmacionnan, pa mira ken 
e persona ta y e kier entrega keho. Pero mi- 
rando su situacion, el a wordo conseha pa 
spera cu e ta bon na tino. A conseh’e pa 
tuma contacto cu strandpolitie riba loke cu 
a pasa. 

Mientras homber ta traha su 
auto ta wordo destrui 

Diadomingo den oranan di madruga e 
homber L di 25 aña, kende tabata trahando 
den Casino, a yama Polis pa informa cu su 
auto a wordo destrui staciona den parkeer- 
plaats. 

E informe cu a drenta ta bisa cu personanan 
a tira riba un auto. Pero ora cu e Polisnana 
yega na e sitio a topa cu un Honda Accord 
blanco cu dos homber para banda di dje. 
Un di nan ta bisa di ta e doño y e otro ta un 
amigo di dje, kende ta esun cu a bin con- 
stata cu e auto a wordo destrui. A constata 
cu no tabata trata di tiro pero destruccion 
cu algo pisa. 

Nan ta papia cu e doño, kende a bisa cu 
rond di 1.55 su amigo a bin buske den e ca- 
sino pa informe cu su auto a wordo destrui. 
E1 a core bay wak su vehiculo den e par- 
keerplaats y a mira cu desconocinan a kibra 
e glasnan di dilanti, patras y na banda di e 
chauffeur. Segun e ta bisa, e no tin prob- 
lema cu ningun hende. E ultimo biaha cu el 


a mira e auto ta ora cu el a staciona aki pa 
6.45 di atardi. 

E amigo di dje di inicial D a bisa cu oa mey 
anochi e tabata hunto cu un amiga y nan a 
drenta e parkeerplaats pa mira si L. ta trah- 
ando. Nan a mira su auto staciona y e taba- 
ta bon. E1 a trata di yama L pero esaki no a 
conteste. Nan a sigui core y a bay un casino 
den bisindario. E1 a hunga durante mey ora 
riba e mashinnan y despues a dicidi di bay 
bek e hotel unda su amigo ta traha. Nan a 
yega pa 1.50 y ora a mira cu e bentanan di 
e auto di L tabata destrui. Ora cu el a mira 
e parti dilanti kigra el a kere cu ta tiro a 
causa esaki. Mesora el a bay den e casino 
pa avisa L di e sucedido. 

E glasnan probablemente a wordo kibra cu 
un obheto duro. 

Muher maltrata cu un 
boter den baile 

Den oranan tempran di mainta un señora 
ta informa Polis di algo cu a sosode cune 
mas den oranan di madruga ora cu e tabata 
bailando na Olde Molen. 

Rond di 6’or di mainta Central di Polis ta 
manda patruya di Noord na un hotel chiki- 
to unda un señora a yega cu un cap na su 
cabes. Ambulance lo ta na caminda caba. 
Na yegada na entrada di e hotel den con- 
struccion e señora no a wordo haya. E 
ambulance a bay na e club nocturno den 
bisindario (Olde Molen), pero no a topa cu 
e victima tampoco.Algun rato despues ta 
drenta un otro yamada cu e muhe a yega 
bek na e sitio. Tabata trata di e mesun muhe 
cu tabatin problema cu un otro señora na 
South Beach mas tempran den oranna di 
anochi. Esun herida a keda di entrega lceho 
dialuna contra esun cu a dal’e. E sa ken e ta 
pero no por corda e nomber. 

Segun el a bisa Polisnan, e tabata baila ora 
cu di repente e muhe a dal’e cu un boter 
na su cabes. E no tabata lder pa ambulance 
transporte y a keda cu e mes lo bay hospital 
pa busca ayudo. Tabata trata aki di D di 26 
aña. 

Robo di truck y television- 
nan grandi for di hotel 

Diadomingo anochi empleado di un hotel 
grandi ta entrega keho di robo di entre otro 
varios television di 42 inch. 

E patruya cu a bay na e sitio a papia cu e 
homber di inicial R (51), kende a entrega 
keho di joyriding y robo di diferente arti- 
culo. 

E ta bisa cu dia 8 di september rond di 
8.30 di anochi su empleadonan a laga e 
deposito cu ta wordo gehuur door di Prop- 
erty Improvement People intacto atras y na 
lock. Den e deposito tin diferente material 
perteneciente na e hotel. 

Den e magazijn, na e banda cu ta carga 
mercancianan, a laga un Hyundai HD 65. 
E auto aki tin problema cu motor y mes- 


ter bay garashi pa wordo drecha. Segun e 
trahado di inicial K., e yabi di e vehiculo 
ald tabata riba e microwave na entrada di 
e deposito. 

E trahado cu a yega mainta a informa e 
hefe cu e roldeur na entrada no tabata com- 
pletamente cera. Ora di a tira un control a 
constata cu desconocinan a ldbra un ben- 
tana na e parti panort di e deposito cu un 
piedra. Probablemente via di e bentana aki 
a drenta e deposito. A haya e piedra ainda 
eybou. 

Den e deposito tin smart TV cu ta daña, 
pero tambe tin basta television di 42 inch 
cu ta intacto y husto esakinan a bay cu nan. 
E televisionnan daña a wordo laga atras.Na 
e caha tabatin un tablet di marca “Asus: cu 
e desconocinan a bay cune tambe. E tab- 
let ta wordo uza pa registra e mercancianan 
cu a wordo bendi y ta hinke den e sistema. 
Den e cashi di paña tabatin dos cahita cu 
placa cu nan a bay cu nan. Den un di nan 
tabatin 500 florihn. Tur cos a wordo hinca 
den e truck cual yabi a wordo cogi for di 
riba e microwave. 

Tambe nan a bay cu circle saw, piesanan di 
television, un sofa shinishi; 2 schroefma- 
chine; remote y e truck mes. 

Denuncia di tres menor 
pidiendo placa band'e hotelnan 

Diadomingo den oranan di atardi tin un 
melding straño cu a wordo haci na Polis. 
Segun e persona cu a yama, tin un mucha 
homber y dos mucha muhe canando banda 
di Screaming Eagle pidiendo placa pasobra 
nan tin hopi hamber. 

Ta trata di tres menor, kendenan tabata 
pidi e hendenan den e bisindario pa placa 
pasobra nan tin hamber y sed. Nan a cana 
bay direccion di Costa Linda. E mucha 
homber ta bisti carson cora, un di e mucha 
muhenan cu short blanco. 

E polisnan a core den henter e bisindario, 
pasando poco-poco dos biaha riba e 
beach for di Screaming Eagle y tambe den 
bisindario di Coco-Loco Bar banda di Costa 
Linda. A mira difernete famia na lama pero 
niun hende a bati alarma cerca e patruya pa 
e caso menciona. 

Tiro scucha den Weststraat 

Diadomingo den oranan di mey anochi un biaha 
mas ta drenta melding di tiro cu a wordo scucha 
den bisindario di Weststraat. 

Polis ta wordo den e area di Weststraat unda cu 
supuestamente e tironan a wordo scucha. Na 
altura di “Stop & Go” nan ta papia cu e conoci 
di Polis di inicial F. E1 a bisa nan cu el a scucha 
tiro for di e area unda cu e Haitianonan ta hunga 
domino (enfrente di Keke). 

E patruya a bay na e direccion indica pero no a 
topa cu algo particular. Den Elleboogstraat nan 
ta papia cu e choller C. E tambe ta bisa cu el a 
scucha dos tiro duro pero no sa di ki direccion 
el a bini. E Polisnan a controla den Wesstraat y 
bisindario pero nada special. 

Dos auto a wordo destrui door di 
desconocinan 

Diabierna ultimo algo pasa di mey anochi un señora ta pre- 
senta na Warda di Polis pa entrega keho di destruccion. 

E ta bisa cu dia 6 di september rond di 12’or el a bay su tra- 
bou. E1 a laga su auto intacto atrás dilanti su cas. Tabata trata 
di un Hyundai Santa Fe color blanco. Dia 7 di september el 
a yega cas bek pa 12.40 di madruga y a constata cu e tirenan 
banda robes dilanti y patras tabata destrui. Segun e denun- 
ciante, e tin un sospecho ken por a haci e cos aki, pa motibo 
cu e tin problema cu un pareha. 

Pa 12.42 Polis ta wordo den John G. Emanstraat pa un caso 
similar di destruccion. Nan ta papia cu e homber di inicial R. 
E ta bisa cu dia 6 di september pa 5’or di atardi el a laga su 
auto dilanti Stichting Rancho y intacto y na lock. Ora cu el a 
bolbe eynan pa 12.30 (madruga) el a mira cu desconocinan 
a kibra e windshield cu un piedra. Denuncia a wordo tuma. 

Pareha turista a pleita yuna 
wordo deteni 

Dia 7 di september pa 4’or di madruga Central di Polis ta 
manda un patruya na un condominium riba Juancho Iraus- 
quin Bkvd pa un pareha cu tin problema cu otro. 

Nan ta papia na e sitio cu e señora di inicial S., kende ta casa 
cu e turista Aleman di inicial Z. E muhe a bisa cu e tabata 
drumi ora cu di repente el a spierta y a mira su casa sinta riba 
cama ta coba den su cosnan. Ora cu e ta puntra e homber 
kico e ta haciendo, su unico reaccion ta cu el a cuminsa hari 
y no a conteste. 

Door di esaki a surgi un discusion entre nan dos. E homber a 
coge na su brasa y a pone pafo di e camber di e hote. Despues 
di esaki e homber a hiba su cosnan, di e muhe, pafo y a tira 
nan na suela. Ora cu e tabata recogiendo su cosnan el a con- 
stata cu su paspoort Aleman y su yabinan di cas no ta den 
su tas. E paspoort el a warda den un washandje berde den su 
tas. Y su celular el a hay’e den e piscina. Probablemente e 
homber Z a tira su celular den e pool. 

E Polisnan a bay papia cu e homber, pero e ta bisa no sa di 
nada di paspoort ni di e celular, y tampoco di e yabinan di 
cas. E1 a permiti e Polisnan y S drenta e camber pa busca 
e paspoort, pero no a haya e documento. Ora e Polis a bay 
tira un bista door di bentana, el a mira e paspoort tira abou 
hunto cu e washandje. A dicidi di detene e homber pa 5’or di 
madruga y a transport’e pa Warda di Polis. 

Den dia a scucha tiro na Macu- 

arima 

Miembro di KPA mes cu tabata den Santa Cruz diabierna 
den oranan di merdia ta bati alarma pa tironan cu el a scucha. 
Dia 7 di september pa 1.40 di merdia e patruya di Santa 
Cruz ta wordo para door di un colega pafo di servicio, kende 
ta bisa di a scucha dos tiro di arma di candela den bisindario 
di Macuarima. 

E patruya a bay tira un bista den e area indica, y a dal algun 
rond. Tambe nan a papia cu un habitante cu ta biba banda di 
Dowco. Pero el a bisa cu e no a scucha nada door cu e tabata 
drumi y el a caba di lanta. A keda core rond pero sin cu nan 
a wordo aserca door di otro hendenan. 


Playstation horta na cas na Sa- 
bana Basora 

Polis ta wordo pidi pa presenta diabierna den oranan di atardi 
na un cas na Sabana Basora, cu a ricibi bishita di ladronnan. 
E Polisnan na e cas ta topa cu un mucha homber menor di 
ead. E1 a conta nan cu desconocinan a drenta paden pasando 
via di e bentana di baño. 

E ladron(nan) a bay cu un playstation y algun wega y tambe 
algun joyas. A bisa e hoben pa informa su mama y pa yama 
Polis ora cu e yega cas pa duna keho. Mas laat berdad e mama 
a yama y un patruya a bay tuma e keho. 


Tent di misa a wordo horta 

Ladronnan desespera sea pa haya cos pa horta of bende 
despues of sinberguensanan cu ta uza e cosnan horta nan 
mes, no ta respeta ni misa. Diabierna un misa a bira victima 
di ladronnan. 

Pa 4’or di atardi ta presenta na Warda di Polis e homber di 
inicial K pa haci entrega di keho di robo di un Arabian Tent 
(4.57x4.57 meter). E1 a declara cu dia 6 di september e tent 
tabata dobla, poni bou di e trapi Iglesia di Dios na Hooiberg, 
den oranan di mainta. 

Anochi, rond di 7.30 nan a bin constata cu e tent a disparce. 
E ta un tent cu nan a haya di donacion for di Merca, pero 
mester a paga 1500 na invoerrechten. Nan a bay solamente 
cu e tent, y e tubonan di hero a laga atras. E denuncia a 
wordo tuma. 

Dos homber Venezolano sos- 
pechoso deteni 

Diabierna ultimo tabatin e caso unda cu dos homber, di na- 
cionalidad Venezolano, a pasa haci sospechoso na algun ne- 
goshi pa cual alarma a wordo bati. Den un persecucion rapido 
nan a wordo deteni. 

Rond di 4’or di atardi personal di Used Cars, cerca di Do It 
Center na Savaneta, ta mira un auto di huur staciona na un 
forma sospechoso. Un rato despues un muhe a Sali bou grita- 
mento for di Do it Center cu tabatin un atraco y cu e hende- 
nan a bay direccion abou. Tabata trata di un Hyundai Accent 
cu glas getint. Despues a resulta cu no ta un atraco. E duo 
tabata trata di confundi cahera di diferente negoshi pa haya 
mas placa di cambio cu nan lo mester haya. Esaki nan a haci 
of trata di haci na diferente negoshi di Savaneta bin abou. 
Mesun cos nan a trata di haci na Macro Supermarket. Segun 
e homber C., via di un chatgroup el a haya potret di e dos 
Venezolanonan cu tabata haci sospechoso na diferente ne- 
goshi. Ora cu a mustra e cahera potret di e stranheronan, un 
di nan a bise cu nan a atende un di nan algun rato prome. 
Prome a dicidi di controla e biyetenan di 100 florin pero tur 
tabata bon. Ora cu a bay wak e transaccionnan riba video a 
resulta cu un di e Venezolanonan a cumpra un paki kuki y a 
duna e cahera 100 florin. Despues el a tuma e 100 florin bek 
y a duna e cahera placa larga. Despues e cahera a debolbe 96 
florin. E otro Venezolano a cumpra un caha di webo y a oaga 
cu 100 florin. E tambe a tuma e biyete bek y a duna e cahera 
placa larga. Pero e cahera tambe a debolbe 96 florin. 

En conexion cu Dia Nacional di cacho 


Turistanan di Riu 
show di cacho 



Palace Antillas encanta cu 
di SGT Peppers Friends 


EN conexion cu Dia Nacional di 
Cacho, Riu Palace Antillas kier a 
mustra nan sosten cu SGT Peppers 
Friends, e shelter cu ta rescata pup- 
pies, cacho adulto y pushi for di 
caya door di organisa un show cu 
e cachonan na Riu Palace Antillas. 
E boluntarionan di e shelter taba- 
tin e oportunidad pa splica nan 
trabou y e proceso di adopta na e 
bishitantenan como laga nan keda 
encanta cu e trild- y weganan cu e 8 
cachonan cu nan ta cuida. Turistan- 
an a disfruta di e oportunidad pa 
caricia e cachonan y haya sa mas di 
e shelter. 

E boluntarionan di SGT Peppers 
Friends y empleadonan di Riu Pal- 
ace Antillas a parti flyers cu infor- 
macion di e shelter. Tambe e shel- 
ter a trece un box pa turista haci 
donacion. Apart di disfruta e show, 
turistanan tabata interesa den as- 
pectonan manera proceso di adopta- 
cion di bestianan. Lisa Roos, un bo- 
luntario di SGT Peppers Friends, a 
indica cu nan tin mas o menos 150 
bestia den casnan “foster”, pero 
tambe nan ta purba siña hubentud 
di Aruba con pa trata bestianan y e 


importancia di opera nan. 

Tur hende por pasa na SGT Peppers 
Friends y adopta sea un cacho of un 
pushi. Boluntarionan ta percura cu 
e cacho- y pushinan ta vacuna, nan 
tin chip y opera. Riu Palace Antillas 
y Riu Palace Aruba p’e donacion di 
10 saco di cuminda, un yudansa cu 
e shelter ta balora hopi como cu ta 
importante pa nan ricibi e sosten di 
compania local. 

Pa mas informacion con pa adopta 
un cacho of pushi por bay riba www. 
sgtpeppersfriends. com. 

RIU Hotels & Resorts a habri Riu 
Palace Aruba na aña 2007. Debi na 
e gran exito di su prome hotel na 
Aruba, e compania a dicidi di adkiri 
un di dos hotel, habriendo Riu Pal- 
ace Antillas na aña 2014. 

Hunto e dos hotelnan aki ta mane- 
ha mas o menos 25 mil huesped pa 
luna, cu un nivel di grado di ocupa- 
cion mas halto riba nos isla. Entre 
e dos hotelnan RIU na Aruba, nan 
ta emplea riba 800 trahado, brin- 
dando huespednan e miho nivel di 
servicio. 

Aruba ta haya un Tienda di Ley 

Iniciativa di Plataforma 
Hobennan Profesional di AVP 



PLATAFORMA pa Hobennan Profesional t’e divi- 
sion mas nobo di partido AVP. Mescos cu otro institu- 
tonan di partido, e plataforma tambe a haci su compro- 
miso na pueblo. 

E plataforma aki ta consisti di hobennan profesional 
y studiantenan di diferente facultad di Universidad di 
Aruba. 

E miembronan actual cu ta asistiendo e Facultad di 
Ley ta Juan Kelly Jessica Burgos, Wendrick Cecilia, 
Wendert Cecilia, Timothy Fowler y Gerick Croes cu 
alabes ta un graduado caba di e Facultad Financiero 
Economico. 

Di Facultad di Arte y Sciencia tin como miembro Vic- 
toria Sequera Lopez. Tambe tin miembronan profesion- 
al cu ta laborando caba manera e.o. Kamilah Dammers. 

Parti di e compromiso ta activa un “Tienda di Ley” cu 


lo ta encarga di cu e servicio comunitario di brinda asis- 
tencia legal na ciudadanonan di Aruba. Logicamente 
esaki lo ta conhuntamente y den cooperacion cu esnan 
cu tin experiencia caba riba diferente area di ley y cu 
coaching di lider partido AVP, mr. Mike Eman. 

E proyecto di Tienda di Ley a keda concretisa diasabra 
ultimo den un reunion entre lider di AVP, mr. Milce 
Eman y e studiantenan di Universidad di Aruba (UA) 
cu ta forma e hala di Plataforma Hobennan Profesional 
(PHP). 

Apertura oficial di Tienda di Ley ta diasabra 15 di 
september pa 2’or di atardi na Cas di Partido. Lo tin un 
ceremonia simbolico pa inicia e proyecto alci y lo at- 
ende esnan cu yega di biaha tambe. 

Pueblo y alabes studiantenan di UA cu ta interesa den 
haya of brinda asistencia cu e proyecto aki ta bon bini. 

Richard Wout 7/ Den 
Wowo di Noord" 

Pa; Addonsito Croes 



RECIENTEMENTE a tuma lugar den MFA Noord 
su espacio pa expo, inauguracion di pintura y obranan 
unico. 

E exposicion tin e nomber Den Wowo di Noord y ta 
dedica na Aruba su naturalesa y actividadnan. 

Un total di 20 pintura a ser exponi cu e.o. e titulonan 
Juana, Cabrito bebe awa, Olde Molen, Cas di Titi, Den 
mi cushina, Set di Tennis, Aruba Caribbean Hotel. 

E pinturanan tur ta preto cu blanco. Ademas di pintura 
tin tambe obra nan di hero dedica n’e lama di Aruba. 
Tin e 7 piscanan proteha den nos awa nan tremenda- 
mente forma den un obra den cual señor Richard Wout 
a usa tecnicanan di welder pa trahe. 

E otro obra ta dedica n’e deporte di windsurf. E ambi- 
ente bunita tipico a ser completa cu musica unico di e 
duo bao guia di Lucio Abath. 


Den Wowo di Noord ta habri pa publico di Aruba for 
di ayera te na luna di november 2018. 

Den presencia di su amigo y famia e expo a ser inaugu- 
ra e siman cu a pasa. Tabata su yiu muher Dana Garcia 
cu a efectua e cortamento di sinta. 

Directeur di MFA Aruba, Omar Harms a yama un y tur 
bon bini y a felicita señor Richard Wout cu su exposi- 
cion. 

Mas informacion por ser haya na telefon 733 5353. 
Un y tur ta cordialmente invita pa pasa admira e obra 
nan. 

Team di Que Pasa Restaurant a gana 
di e 3 Aruba Bank Student Chef 


E di tres competencia anual di Aruba Bank 
Student Chef Challenge 2018 a yega su fi- 
nal despues di 3 siman, unda 6 studiante di 
Colegio EPI y EPB cu ta aspira pa bira chef 
a competi y a gana experencia gastronomico 
pa bira futuro top chef. 

E evento corporativo tabata “un anochi 
yena cu sabor” y den un ambiente ameno. 

E obhetivo di e evento ta basa riba Aruba 
Bank su pilarnan strategico, cual ta We 
Build y We Care. Como comunidad ta im- 
portante pa nos motiva y inspira futuro gen- 
eracion pa forma parti di nos sector di hos- 
pitalidad y turismo, specialmente den F&B. 
P’e motibo tambe ta importante p’e indu- 
stria inverti den hoben y talentonan local. 

E participantenan tabata Yilis Ho, Michelle 
Verploegh, Marielle Willems, Jeanmary An- 
gela, Kayleigh Tromp y Xanee Erasmus. 

Nan tabatin e oportunidad pa siña traha 
hors d’oeuvres for di 3 chef conoci na Aruba 
di e restaurantnan Que Pasa, Café the Plaza 
y Fishes and More. 

E aña aki e invitadonan a fungi come hu- 
rado y por a vota pa nan team di studiante 
y restaurant faborito. 

E ganado di e Aruba Bank Student Chef 
Challenge 2018 a bira e team di restaurant 
Que Pasa, consistiendo di Michelle Ver- 
ploegh y Xanee Erasmus y chef Ries. 

Aruba Bank ta felicita Michelle y Xanee 
pa bira e di 3 ganador di e competencia 
Student Chef Challenge 2018 y tambe tur 
participante pa sigui traha duro pa logra 
nan meta. 

Aruba Bank ta gradici e chefnan cu a yuda 
cada participante y sin laga afo su valioso 
clientenan corporativo pa asisti y forma 
parti. 




£tm % 

Ceramento di caminda en conexien cu Aña Parlamentario 


DEPAR- 
TAMENTO di 

Obra Publico ta 
informa pueblo di 
Aruba en general y 
specialmente nos 
automobilistanan 
di e siguiente. Awe 
diamars dia 11 di 
september 2018, 
Aruba ta celebra su 
aña Parlamentario. 
Pa haci esaki lo cera 
e caminda di L. G. 
Smith Blvd dilanti 
di Bestuurskantoor. 
E caminda lo ta cera 


for di Adriaan Lacle 
Boulevard te na 
Weststraat. 

Ruta alternativa lo 
keda indica cu bari- 
cada y borchinan di 
aviso. E caminda lo 
ta cera di 7:30’or di 
mainta pa 12’or di 
merdia. 

En conexion cu e 
trabounan menciona 
Departamento di 
Obra Publico ta pidi 

pa tene cuenta cu e , . . ... .. , 

cu lo por surgi pa cual nos ta pidi nos disculpa. 

"Trahando hunto pa un comunidad feliz" na Playa Pabao 


DIRECTIVA di 

Centro di Bario 
Playa Pabao ta in- 
forma cu sra Abigael 


Arends ta organisa 
diferente anochi di 
informacion den nos 
Centro. 


Sra Arends ta un 
profesional certifica 
riba diferente area 
di desaroyo humano 


tanto personal, lab- 
oral y spiritual. 

Nos comunidad ta 
conbibi cu proble- 
manan financiero, 
pareha, di famia di 
desaroyo di e mu- 
cha, hoben y adulto. 
Nos ta invitabo pa 
bin participa y in- 
verti den bo mes 
y enrikeciendo bo 
conocimento riba 
temanan di interes. 
E anochinan di 
informacion ta 
diabierna 14 di sep- 
tember sigi pa 18 
y 25 di september. 

E ultimo anochi di 
informacion ta 2 di 
october. 

Temanan cu lo 
wordo trata ta: De- 


saroyo humano di 
bo yiu, solucionan 
conflicto y com- 
partacion cu por es- 
cala negativamente y 
guia con pa maneha 
bo placa. 

E nochinan di infor- 
macion lo cuminsa 
pa 7’or pm y lo ter- 
mina pa 9’or pm. Lo 
cobra e suma di awg 
25.00 pa anochi y 
esnan cu ta participa 
n’e 4 anochinan ta 
recibi un certificado. 
Pa inscripcion y in- 
formacion por yama 
740 8870 of 593 
8470. Inverti den bo 
mes y participa na e 
anochinan di infor- 
macion. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 7 Sep, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

184.21 

184.93 


185.73 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

159.19 

160.65 


162.26 

EURO 
(per 100) 

EUR 

204.88 

206.75 


208.83 

Deense kroon 
(per 100) 

DKK 

26.74 

27.46 


28.26 

Noorse kroon 
(per 100) 

NOK 

20.14 

20.86 


21.66 

Zweedse kroon 
(per 100) 

SEK 

18.62 

19.34 


20.14 

Aruba Malmok Runners cu nan competencia 

'Never s«y you can't walk er run , te di 7 edicion 



DIA 16 di september awor, ‘Aruba Malmok Runriers’ 
(AMR) lo tene e di 7 edicion di su caminata: ‘Never 
say you can’t walk or run’. 

Pa 6’or di mainta un grupo grandi di canado y core- 
do lo sali for di Fisherman’s Huts na Malmok, 
p’asina core locual ta priminti di ta un di e caredan- 
an di mas ambiente di 2018. 

Hopi cu conoce Beto y Jovita Maduro pa t’e motornan 
grandi tras di AMR y hunto cu e coachnan y tur bolun- 
tario di AMR ta priminti di ta un careda exitoso. 

AMR ta un club deportivo cu ta dedica hopi tempo na 
nos muchanan y tambe na hende grandi cu ta de- 
sea di practica e deporte di coremento. 

Coachnan di e club ta dirigi e trainingnan a base bol- 
untario y ta duna tur di nan tempo p’asina inverti den 
e atletanan di e deporte di coremento. 

Lo por participa den e categorianan: youth 2k run 
ta pa edadnan di 6-13 aña, 6k fun run ta pa edad di 
14 aña bay riba y n’e careda mas popular cual lo 
t’e lOk run tambe ta pa 14 aña bay riba. E meta di 
AMR ta pa genera fondo pa nan club deportivo, 
p’asina por ofrece mas na nan atletanan durante full 
e aña. 

Cu nos muchanan na curason, AMR ta invita tur core- 
do y canado registra p’asina forma parti di e ‘Never Say 
You Can’t Wallc or Run’ cu ta priminti di ta uno grandi 
y yen di ambiente. 

Pa registra por bay online na: www.malmokrun.com of 
bishita e Facebook page di Aruba Malmok Runners pa 

mas informacion y tambe p’e link pa registra: https:// 
fb . me/ arubamalmokrunners 













































22 


AWEMainta 


Diamars, 11 September 2018 



Awe e tres pugilncm, kendenan a haña un experiencia grandi na 
Brasil, caminda nan a train cu e seleccion di Brasil den boxeo 


Royal Power Tat Fat Home 
Depot ta derota Superplus 
den Copa Noord 14-2 

E famoso Torneo di Copa Noord 2018 organisa pa Tan- 
ki Leendert Giants a continua fin di siman riba veld di 
Centro di Bario Noord. Diasabra den oranan di atardi 
Royal Power a enfrenta Superplus. Royal Power ta sali 
fuerte den di promer inning anotando 6 careda y ta am- 
plia e score den di dos inning cu 7 careda pa pone Su- 
perplus lomba contra muraya. Finalmente Royal Power 
ta gana cu score di 14 pa 2. Royal Power 14 careda, 16 
hit, 2 eror. Superplus 2 careda, 8 hit y ta comete 3 eror. 
Alvaro Barrios el “cabayo de hiero” ta bay cas cu e vic- 
toria riba su nomber. Robert Henriquez lcende a wordo 
releva pa Eldrick Maduro mester a conforma su mes 
cu e derota. Pa Royal Power a destaca na bate Gregory 
“Pilin” Krosendijk 4-3, Goiandrick Lacle y Kenny Hart 
ambos di 3-2. Jomark Flanegin 3-2 incluyendo un 
homerun den deep left, Dijendrick Croes di 3-3 cu un 
homerun y un base por bola y Franco Wouters di 4-2. 

Pa Superplus a luci cu e madera den man Samir Webb 
2-2, Francel Bernardus 3-3 y Gregory Manuel 2-1. We- 
ganan valido di Copa Noord ta continua diasabra y 
diadomingo awor riba veld di Centro di Bario Noord. 
Fanaticada di cada equipo y muy enparticular pueblo di 



Noord ta lceda cordialmente invita pa pasa tereno bin 
apoya boso equipo preferi y alaves goza den ambiente 
di deportivo. 

Campeonato Heineken Fast Pitch di Aruba Softball Bond a continua 

Predators ta derota The Prodigies y Celebreties ta gana Blackhawks 


CAMPEONATO Heinelcen Fast Pitch dedica na 
baluartenan Chin Thiel (q.e.p.d) y e trabuco Wiwi 
Maduro a continua riba veldnan na Pos Chiquito. Den 
categoria di A-Klas Predators ta derota The Prodigies 
cu score di 14-10. 

Predators 14 careda, 14 hit, 3 eror y ta laga 5 coredor 
den circulacion. Prodigies 10 careda, 7 hit, 6 eror y ta 
laga 7 coredor na base. 

Mihor bateadornan pa Predators ta Jossiel Jacobs y 
Chris Angela ambos di 4-2, Jomir Vrolijk y Ralph 
Dinzy ambos di 4-2 cu 2 rbi y un cuadrangular cada 
un, Frangelico Angela di 4-2 y Jeanuar Goeloe cu un 
homerun. 

Pa Prodigies a destaca na plato Joward Croes 2-2, Urvin 
Paesch 4-2 cu 3 rbi y un cuadrangular, Danny Yarza- 
garay 2-1, Michael Giel di 1-1 y Nigel St Jago cu un 
homerun. 

Nigel St Jago ta bay 5 inning tirando 114 lansamento 
regalando 8 base por bola, 3 strike outs pa un ERA di 
7.00 seyando e victoria riba su nomber. Carl Danny 
Yarzagaray tambe ta tira 5 inning pa un total di 100 
pitch permitiendo 7 careda limpi pa un ERA di 9.80 y 
mester conforma su mes cu e derota riba su nomber. 
Den di dos wega di anochi Celebrities ta derota Black- 
hawks 16-11. 

Celebrities 16 careda, 9 hit, 3 eror y ta laga 6 coredor 
na base. Blackbawks 11 careda, 12 hit, 4 eror y ta laga 
5 coredor den circulacion. 

Mihor bateadornan pa Celebrities ta Ruwin Tromp 4-3 
cu 2 rbi y un cuadrangular, Edwin Marin 1 -1 kende 
porcierto tabata un bataso di cuater slcina, Ozzi Webb 
4-1 cu 3 rbi y un homerun, Rudy Dirks 2-1 y Jeremy 
Geerman di 1 -1. 

Pa Blackbawks a destaca na plato den causa perdi 
Leonardo Dirksen 3-2, Efraim Leon 2-1, Rodney Kelly 
di 4-2 cu 5 rbi y dos cuadrangular, Jeffim Jansen 3-2 cu 
un homerun, Giandric Tromp y Robert Maduro ambos 
di 2-1. 

Gregory Manuel kende ta drenta releva Jeremy Geer- 
man ta bay cas cu e victoria lansando 49 pitch permi- 
tiendo 3 careda limpi pa un ERA di 9.00. Efraim Leon 



a tira 59 pitch permitiendo 8 careda limpi a wordo 
releva pa Robert Maduro, kende na su turno a wordo 
releva pa Rodney Kelly a bay cas cu e derota. 

Weganan ta continua diaranson awor riba veldnan na 
Pos Chiquito. Yega tereno bin apoya Bo equipo preferi. 

_ Corsou 

Biaheronan pa Ulanda OJO!!! 


Duana ta kontrolá 100% ekipahe den bodega bou di Schiphol 



Ulanda den Karibe i e islanan Outónomo, ku ta kontról 
riguroso tin pafó di nan bista i den nan ousensia. 

Tin komo un aña ku duana na Schiphol ta listra i habri 
maleta den e bodega promé ku nan poné riba nachi pa 
terminal di yegada. Si nan habri un maleta nan ta pone 
un nota den dje pa informá e pasahero ku nan a listra 
su ekipahe. 

Den posodo toboto 'scon' e moletonon 
i si tobotin sospecho , non toboto hobri e 
moleto den presensio di e posohero. 



II 

WILLEMSTAD. E Defensor di Pueblo na Ulanda si- 
man pasá a manda un señal ‘loud and clear’ pa Minis- 
ter di Finansa i hefe di Duana na Schiphol pa buska un 
manera pa informá biaheronan ku ta yega Ulanda for 
di nos islanan den Karibe, lcu nan ta kontrolando nan 
maleta for di den bodega bou di Schiphol. 


Anto ku e kontról to 100% posobro no tin 
eksepshon: moleto di mulo i moleto di 
minister, tur non to kontrolá! 


Ta p’esei ta un derecho demokratiko dje biahero di ta 
informá ki ta pasa ku su maleta pa dje forma aki evitá 
di transportá droga den maleta pasobra eliminá no por 
eliminá e transporte di droga pa Ulanda. 

Pero awor nan sa ku ta na nan kurpa nan tin ku plak e 
droga pasobra den maleta nan ta kai sigur. 

E bosero di Duana a priminti Defensor di Pueblo ku 
nan lo informá pasaheronan lcu yega for di islanan di 


Sinembargo e sistema tabata l<urea filanan largu i pasa- 
heronan bonafide tabata rabia i frustrá sigur despues di 
un buelo di 9 ora. 

De paso sea dicho ku nan ta kalifiká buelonan for di 
Aruba, Boneiru i Korsou ku Sint Maarten igual ku 
buelonan for di Surnam i Vénezuela ku ta puntonan di 
salida notorio pe kantidat di droga ku nan sa pone a 
bordo. 

E atvertensha no ta algu liviano pasobra tabatin dife- 
rente reklamo ofisial di biaheronan ku a sali Korsou pa 
Schiphol i a nota lcu a habri su maleta i a haña un nota. 
E kos aki ta violashon di su privasidat i despues ku 
varios hende a reldamá serka defensor di Pueblo,esaki a 
drenta den akshon pa bisa duana pa avisá pasaheronan. 
Duana no tabatin problema lcu e reldamo pasobra lei ta 
outorisá nan pa habri maleta pa kontrolá. 

E hecho ku nan ta kontrolá e maletanan den bodega no 
ta kontra lei. 

Defensor di Pueblo tampoko a mira problema pa listra 
maleta den bodega tantu pa motibunan di siguridat 
lcomo buskando kontrabanda. 

Duana a splika Defensor di Pueblo debidamente kende 
a suplika pa hasi e kontról mas transparente posibel pa- 
sobra ta mas korekto pe pasahero sa di antemano kilco 
por pasa lcu su maleta ora e ta fuera di su bida. 

Duana tin un pagina digital kaminda tur hende por lesa 
esald i tin un app pa lesa e reglanan di duana mientras 
ku na entrada di e terminal di yegada nan ta pone un 
bórchi lcu tin 100% kontról. 



















Diamars, 11 September 2018 


AWEMainta 


25 


Corsou 

Atlantis Adventures a haña premie di Carnival Cruise Line 



WILLEMSTAD - Resiente- 
mente Carnival Cruise Line 
a duna Atlantis Adventures 
Curaçao e prestigioso premio 
“Caribbean’s Leading Tour Op- 
erator” award pa nan tremendo 
trabou realisá den 2017. 
Atlantis Adventure Curaçao, 
tantu staf i personal ta suma- 
mente orguyoso ku un lcompa- 
nia prestigioso manera Carnival 
Cruise Line a duna nan e pre- 

mio aki. 

Den pasado resien ya kaba Atlantis Adventure Curaçao 
a yega di gana e prestigioso premio aki na un okashon 
esta na 2015 i awor ta pa di dos biaha ku nan ta gana 
esaki na 2017. 

Atlantis Adventure Curaçao a kuminsá operá riba nos 
Isla na 1995 komo Shorex i na 1999 e nómber a kam- 
bia den loke lcu e ta awe, esta Atlantis Adventure Cura- 
çao. 

Pa Sra. Edmee Isidora, Manager di Atlantis Adventure 
Curaçao ta un honor ku nan por a gana e premio aki. 
Esalci ta resultado di e servisio di kalidat lcu nan guia ta 
duna na e turistanan ku bishita nos Isla, kombiná ku 



disiplina enorme i ku tournan di promé ldase. 

Atlantis Adventure Curaçao ta gradesi tur su guianan, 
su shofurnan i tambe otro personal ku a kontribui pa 
nan por a bini na remarke pa di dos biaha risibi e pre- 
mio aki. 

Temporada 2018/2019 ta den porta, i Atlantis Adven- 
ture Curaçao lo sigui ku e mesun bon trabou pa asina 
ei bende Kórsou na un manera profeshonal. 



Un detencion pa 

WILLEMSTAD - Diadumingu 9 di séptémber 2018, 
alrededor di 00.58 or di madrugá, Central di Polis a 
ricibi notificacion cu tin un auto di huur di un compa- 
nia cu a wordo hórtá, y cu a lceda señalá na un cas riba 
Sero Loraweg. 

Mesora a dirigi un unidad policial n’e cas caminda a 
bin topa cu e auto di e compania. N’e sitio a detené 
e hómber A.L.O. nacé na Córsou, di 26 aña di edad, 
como sospechoso di ladronisa di auto. 

A presentá e sospechoso dilanti di un Fiscal auxiliar 
kende a ordená su encarcelamento pendiente di mas 
investigacion. 


ladronisia di auto 

Klientenan 
yuda drecha buki pa 

WILLEMSTAD - ‘Realisando e máksimo potensial 
di Korsou’: asina aki Sentro di Detenshon i Korekshon 
Kórsou - Gobiérnu di Kórsou (SDKK) ta sigui buska 
aliansanan positivo pa krea oportunidatnan balioso pa 
esnan ku ta detené den e instituto por demostrá nan 
talentonan i asina tambe duna bék na komunidat 
di Kórsou. 

SDKK i gerensia di e skol Mgr. Willem Ellis a uni forsa 
pa mustra e balor di traha huntu. Un grupo di hóben- i 
damanan ku ta sintando nan kastigu den SDKK a pone 
nan mes disponibel pa yuda drecha buki nan pa e skol 
ya ariba menshoná. 

E klientenan aki ku ta fiel bishitante di e biblioteka 
den SDKK, ta di opinion lcu nan ta hañá impor- 
tante pa por duna nan aporte di e forma aki na pro- 
mé lugá na e muchanan di slcol Mgr. Willem Ellis, pa 
asina nan por sigui lesa e buki nan. 

Na di dos lugá, nan ta yuda aportá na un futuro posi- 
tivo pa e muchanan. Komo ku situashon finansiero 
di Kórsou no ta masha bon nan ta dispuesto pa salca 
man i yuda otro. 

Sigur ora ta trata di salbaguardiá e desaroyo di nos 
mucha-, hóbennan, nos futuro generashonnan. 

E ldientenan a duna di konosé lcu niun mayor lo no ke 
mira nan yu(nan) será den SDKK. Pa evitá esaki ense- 



_ Corsou 

di SDKK ta 

skol Mgr. Willem Ellis 



ñansa di nos mucha- i hóbennan ta hopi importante. 
En total ta trata di mas óf ménos 1320 buki ku mes- 
ter wórdu drecha. Apénas e proyekto aki a inisiá i 
ya kaba tin mas petishon a drenta serka Tim di Mane- 
ho di SDKK pa por yuda otro skolnan. 


Finalmente e konseho di e ldientenan di SDKK pa e 
muchanan di skol Mgr. Willem Ellis ta: “Sigui hasi 
bosnan bést na slcol i focus riba pensa positivo, aktua 
positivo i siña di otro pa asina Kórsou por ta orguyoso 
di bosnan”. 


Mas caso 

WILLEMSTAD - Diadomingo 9 di séptémber 
2018, alrededor di 08:52 or, Central di Polis a dirigi 
un patruya na un cas na Weto pa un caso di menasa 
For di un investigacion preliminar cu Polis a realisá 
n’e sitio, e dama victima a declará cu durante di un 
discusion cu su casá, esaki lo mester a basha gasolin 
riba e cas pa peg’é na candela. En conecion cu e me- 
nasa aki Polis a detené e casá, e hómber sospechoso 
S.P. nacé na Córsou di 43 aña di edad pa menasa. 

A presentá e sospechoso dilanti di un Fiscal auxiliar 


di menasa 



kende a ordená su encarcelamento pendiente mas 
investigacion. 

Corsou_ 

Un detencion pa menasa 



WILLEMSTAD - Diadomingo 9 di séptémber 2018, al- 
rededor di 10.23 or, Central di Polis a dirigi un patruya 
na un cas den Amerikanenkamp pa un caso di menasa. 
For di un investigacion preliminar cu Polis a realisá n’e 
sitio, e dama victima a declará cu durante di un discu- 
sion cu su casá, esaki lo a menasé di lo e dal’é. 

En conecion cu e menasa aki Polis a detené e casá, e 
hómber sospechoso R.A.R. nacé na Colombia di 60 
aña di edad pa menasa. 

A presentá e sospechoso dilanti di un Fiscal auxiliar 
kende a ordená su encarcelamento pendiente mas in- 
vestigacion. 



Lema dje siman aki 

"Konstruyendo un komunidat salu pa un i tur" 


WILLEMSTAD- Di 8 pa 14 di Séptémber ta Well- 
ness Week. 

Siman di salu i bienestar. 

Tema di e aña aki ta “Konstruyendo un komunidat 
salu pa un i tur”. pasobra gobiernu ke pa ke pa e pueb- 
lo di Korsou ta konsiente di nan salu. 

Wellness ta un estado di salu i bienestar lcu kontinu- 
amente ta trese e balansa den nos bida i tambe e krese- 
mentu komo persona. 

Esaki ta enserá tuma desishonnan mas konsiente pa 
asina biba un bida mas largu i salu. Wellness ta mas ku 
solamente, ta liber di malesa, e ta enserá un proseso 
kontinuo di lcambio i kresementu. 

Kada persona por alkansá un nivel di salu optimal na 
momentu lcu e persona siña komprondé lcon pa man- 
tené i mehorá kada dimenshon i tambe krea e balansa 


weekof Wellness 



o 

Mental 
& Emotional 
Wellbeing 

1 


Fulfillment 
& Purpose 

o 

Food & 
Nutrition 


nesesario. 

Dunando mas informashon tokante e tema di wellness 
por yuda hasi nos pueblo mas konsiente di nan salu 
netamente pa logra e estado di wellness. Buska infor- 
mashon i aseptá e konsepto di wellness pa asina traha 
pa komberti bo mes den “e ABO mas salu posibel”. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com m www.facebook.com/awemainta 583~1400 583~1444 


— 

Insólito i humiyante 


Intemacional 


Air Antilles a laga Sint Eustatius for di nan destinonan 


ORANJESTAD. Di akuerdo lcu un detaye lcu BES- 
Reporter a revelá diadomingo, St. Eustatius ta e uniko 
isla lcu no ta aparesé riba e lista di destinonan pa lcual e 
kompania Air Antilles ku tin akuerdo di koperashon ku 
Winair. 

Air Antilles tin un revista ku nan ta reparti pa nan 
pasaheronan i kaminda nan ta promové tur nan desti- 
nonan kualnan ta Saba, St. Kitts, Nevis & Tortola ku 
ta destinonan di Winair tambe. 

No solamente ku a laga St. Eustatius for di e lista di 
destinonan nobo sino lcu e no ta riba e lista di tur des- 
tino ku e kompania ta sirbi. 

Winair, Air Antilles i LIAT resientemente a djmoin 
forsa pa sirbi tur e destinonan aki bou di un nomber ku 
yama CaribSky Alliance. 

E hecho ku St. Eustatius no ta riba e lista ta perhudiká 
e isla pasobra biaheronan lcu ta bula riba e ruta Korsou 



pa Sint Maarten i riba e ruta di Korsou, Aruba i Bo- 
neiru no ta ku nan por yega Sint Eustatius. 

E pregunta ta lceda: ta un eror di redakshon of ta expre- 
sis verbis a laga nan afó. 




Eks notario Gachi Gijsbertha a falsifiká 
dokumento pa pareha Buncamper 


PHILIPSBURG. Den e kaso kaminda Abogado 
General a pidi kastigu di prison kondishonal pe pareha 
Buncamper-Molanus, no a hasi menshon di un even- 
tual apelashon di éks notario Gachi Gijsbertha kende a 
falsifiká e dokumentonan pe pareha por a hasi negoshi 
lcu tereno di gobiernu na Sint Maarten. 

Pa esei a kondené na 240 ora di trabou forsá. 

Doño di St. Maarten Building Supplies N.V, Ivan 
Havertong a haña un kastigu di tres luna kondishonal 
di 120 ora di trabou fórsá. 

Pa ironia dje kaso e persona sentral den e chanchuyo 
ku tereno di gobiernu, direktor di Eco Green N.VL, a 
sali kompletmaente liber pasobra no por a proba sin 
duda ku e tabata konsiente dje ról ku nan a lage hunga. 
E kousa pa tantu kastigu asina ta pida tereno na Soua- 
liga Road ku e pareha a haña na erfpacht i ku nan a 
haña riba kontrat a largo plaso bou di kondishon ku 


nan no por alkilá e tereno ku otro hende. 

Anto nan a hasi eksaktamente esei pero di tal manera 
ku nunka nan lo mester a paga belasting riba e entada. 
Nan a skonde dokumento pa Korte i dje forma ei a 
gana NAf. 635,000 plus un pakete di akshon ku nan 
a bende pa US $1,145,000 evadiendo pago di 80.000 
florin na belasting. 

Nan tin gran chéns lcu Hustisia lo ekspropiá e terenon- 
an i e sén. 

Na final tur hende a tira falta riba éks notario Gachi 
Gijsbertha kende nan a konsiderá komo un notario vet- 
erano lcu hopi eksperensha. 























Diamars, 11 September 2018 


AWEMainta 


29 


Servicio pa 
Comunidad 


Mainta 


Emergencia 


Brandweer.911 

Polis. 100 

Polis Oranjestad. 102 

Polis San Nicolas. 104 

Polis Santa Cruz. 105 

Polis Shaba. 107 

Polis Tipline. 11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera 

Pariba di Brug: 

Seroe Preto 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst. 117 

Digicel. 145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud. 131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Ihii 

* Media 

I i r i * i «r! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 



^unefKil 


Tata, den bo man mi t’entrega mi spiritu. 

Salmo 31:1,2 

Cu inmenso tristeza na nos curazon, pero agradecido pa tur 
loke e la nifica pa nos, nos ta participa cu a bay drumi den 
braza di senor: 

ANGELA LUYDENS- 
GEERMAN 

Cariñosamente jama: “ Eli” 

21 september 1954- 6 September 2018 

Na nomber di : 

Esposo: Robert Luydens 
Yiunan: Randolph Luydens 

Angelique Luydens Y Giangelo Laclé 

Nieta stima:Angelly Laclé 

Stima mescos cu nieta y nieto: Giannylaine y Giandrick Laclé 



Mayornan difunto: t Evaristo y 

t Angelica Geerman-Boekhoudt 

Rumannan: Emma y Loreto Paskel y famia 

t Margriet y Alberto Kelly y famia 
Philomena y Antonio Ruiz y famia 
Effie y t Reynaldo Tromp y famia 
Reina Geerman 


Tanta: Vda. Annie Maduro y famia 

Cuña y swanan: Roland Luydens, Joyce y famia 

Ingrid y Pedro Ras y famia 
Tito Luydens y famia 
Tina Luydens 
Maureen Croes y famia 


Sobrinonan: Roland Paskel y famia, Giovanni Paskel y 

famia, Sharine Henriquez-Kelly y famia, Milaidy Hoek-Kelly y 
famia, Cheryl Ruiz y famia, Geordino Ruiz y famia, Shamila 
Tromp y famia, Lucienne Tromp, Ronald Tromp, Susan Jacobs 
y famia, Jeritza Ras y famia, Indra Ras, Richard Luydens y 
famia, Sierra, Richenel, Renell Luydens, Myron, Cheri-Ann, 
Shadienne 


Sobre sobrinonan stima: Candice, Preston, Elise, Celeste, 
Tristan, Julian, Shaun, Nathan, Aidan, Ryson, Seaghen, 
Mionzanin, Gabriel, Isafeli. 

Iha stima: Cheryl Ruiz 

Primo y primanan, comer y comper 
Bisiña jega: Sra vda. Mena Frans 

Amiga di cas: Safira Becker 

Famia: Luydens, Geerman, Lacle, Paskel, Kelly, Ruiz, Tromp, 
Lindeborg Croes, Webb, Boekhoudt, Navas, Dabian, 

Feliciana, Yarzagaray, Erasmus, Wouters, Lacle, de Mey, 
Rasmijn, Maduro, Arends, Arrindell, da Costa, Marchena, 
Smith, Rosel, Angela, Garcia, Lee, Ouijada, Eman, Franken, 
Willems, Mansell, Gordijk, Frans, Bethancourt, Alders, Kock, 
Vlake, Wernet, Mijer. 

Ex-colleganan di La Linda 

Ta invita tur amigo, amiganan, bisiñanan y conocirnan pa 
acompaña nos defunto stima na su ultimo lugar di sosiego. 

E acto di entiero ta tuma lugar diamars 11 di September 2018 
na Misa Santa Anna na Noord. Nos difunto stima lo reposa 
den Misa for di 2’or di atardi, respons ta cuminsa 4’or. 

Adres pa condolencia: Royal Funeral Home, Cumana 44 
dialuna 10 di September 2018 di 7’or pa 9’or di anochi. 

Enbes di flor of krans lo tin un box disponibel pa Edmund 
Harms Foundation. 


Nos ta lamenta cu despues di entiero nos lo no por ricibi 
bishita di condolencia na cas. Nos ta pidi nos disculpa si nos 
por a lubida un of otro famia den nos tristeza. 


Sentensia dia 15 di oktober 

Den kaso di pareha 
prominente pa froude i 
evashon di belasting 

PHILIPSBURG. Dia 15 di oktober 
Korte di Hustisia Komun lo dikta sentensia 
den e kos dje pareha di Sint Maarten, éks 
minister 

Maria Buncamper-Molanus (51) i su kasá 
kende tabata direktor di Vivienda i Planifi- 
kashon i Infrastruktura, Claudius Buncam- 
per (55). 

Djabierne ultimo e tribunal a trata nan lcaso 
i nan a insisti ku nan ta inosente di froude i 
evashon di belasting. 

Abogado General tabatin otro opinion: “Ta 
tras di plaka nan tabata i US$ tabata nan 
dios”. 

Den promé instansha e pareha a haña un 
kastigu di 12 luna di prison kondishonal i 
240 ora di trabou fórsá. 

Den promé instansha fislcal a pidi 18 luna 
di kastigu di prison di kual 6 kondishonal 
pe pareha pero Abogado General no a pidi 
pa manda nan presu. 

E kaso ta drei rondó di un chanchuyo ku 
tereno di gobiernu ku e homber a laga traha 
riba nómber di su kasá kende tabata min- 
ister i pa despues pasa e tereno pa algun 
mion dóler pa un otro kompania. 



Volkskredietbank van Aruba 

ta participa fayecimento di 



sra. Angela Luydens-Geerman 

Mama di nos colega Randolp Luydens. 

VKB kier a manda palabranan di profundo 
condolencia y forsa na esposo, yiunan y demas 
famia den e momentonan dificil aki. 

Aufora 




‘ ÇuhomiI *i¥<Mte & gneuuztow 


“LO Ml BIBA DEN BO TABERNACULO PA SEMPER. LO Ml 
TUMA REFUGIO BAO Dl BO HAO\NAN.” 

-SALMO 61:4 


Presidente nobo di VBC ke 
kresementu ekonomiko di 2 % 

WILLEMSTAD. Entrante 1 september ultimo a tuma lugá reno- 
bashon di direktiva di Vereniging Bedrijfsleven Curacao ku e meta pa 
atendé interes di nan miembronan mihó aun. 

Entrante e fecha menshoná Clark Russel a bira presidente kende un 


A FAYECE CRISTIANAMENTE NOS ESTIMADA: 



SRA. VIUDA ALICIA 
GEERMAN-BOEKHOUDT 

MIHOR CONOCI COMO ISHA 
26 OKTOBER 1927 - 03 SEPTEMBER 2018 
VIUDA Dl MICHIEL “BENNY” GEERMAN f 

NA NOMBER Dl YIUNAN Dl SU DEFUNTO CASA BENNY 
GEERMAN: 

SHOME Y YOLV\NDA GEERMAN-SOLOGNIER Y FAMIA NA 
HULV\NDA 

ADY Y AURIN GEERMAN-BOYÉ Y FAMIA NA HULV\NDA 

HENRY Y BRITH GEERMAN-HANSEN Y FAMIA NA HUO\NDA 

GRETA Y ANTONIO KOCK-GEERMAN Y FAMIA 

RONNY GEERMAN Y FAMIA NA HULV\NDA 

TRUSIA Y KENNCTH CORNET-GEERMAN Y FAMIA NA 

HULV\NDA 

LILIAN Y WILFRED GEERMAN-GEERMAN Y FAMIA 
SU RUMANAN: 

SRA. VIUDA CLOTHILDA CROES-BOEKHOUDT 
MARTINA BOEKHOUDT 
JUAN BOEKHOUDT 

SIRA Y SIRO VROLIJK-BOEKHOUDT Y FAMIA 
SRA. VIUDA MIA BOEKHOUDT-NAVAS Y FAMIA 

SU NIETONAN, NIETANAN, BISANIETONAN Y BISANIETANAN 

SU SOBRINA Y SOBRINONAN 

SU STIMANAN MAS SERCA: 

ADELV\IDA KOCK, TRISTAN Y SEANNA 

ANTONNETTE Y JEAN PIERRE ODUBER-KOCK, CODY Y 

AYDEN 

SHANTY Y ROSALIE GEERMAN 
GERALDINA Y LILIANA GEERMAN 

SU AMIGANAN Dl CAS: 

SRA. VIUDA RUBY SOLOGNIER-GEERMAN Y SRA. VIUDA 
VERONICA DIJKHOFF-GEERMAN 

SU KAPSTERNAN Dl CAS: MENA ALDERS Y DAISY 
WELLER-GEERMAN 

SU AYUDANTE: EVA WERLEMAN 

SU BISINJANAN, CONOCIRNAN, RUMANAN Dl IGLESIA 
SHADDAI Y DEMAS FAMIA NA HUO\NDA Y MERCA: 
BOEKHOUDT, GEERMAN, SOLOGNIER, BOYE, HANSEN, 
KOCK, ODUBER, CORNET, KELLY, TROMP, CROES, 
VROLIJK, NAVAS, LACLÉ, DIJKHOFF 

TA INVITA PA E ACTO Dl ENTIERO CUAL LO TUMA LUGAR 
DIAMARS 11 SEPTEMBER 2018 FOR Dl 9’OR PA 11 ’OR Dl 
MAINTA NA AURORA FUNERAL HOME. 

FOR Dl 90R PA 110R TIN OPPORTUNIDAD PA CONDOLEN- 
CIA SIGUI PA UN SIRBISHI Y DESPUES SALIENDO PA 
SANTANA Dl GOBIERNO NA SABANA BASORA. 

ADRES PA CONDOLENCIA LO TA DIALUNA 10 SEPTEMBER 
2018 FOR Dl 7’OR Dl 9’OR Dl ANOCHI NA AURORA 
FUNERAL HOME. 

NOS TA PIDI NOS DISCULPA Sl DEN NOS TRISTEZA NOS 
POR A LUBIDA UN OF OTRO FAMIA. 


A^ra 

‘Çutte'uiC £ @ne*natwuf 

Gradidmento /_ Inyitadon 

Pa medio di esaki famia de Cuba kier a gradici tur 
hende cu di un of otro manera a compaña nos na e 
entiero di nos difunto casa, tata y abuelo stima: 


Norman de Cuba Sr. 

Tambe un danki especial ta bai na tur e persona nan cu 
a yuda nos defunto e ultimo aña nan cu hopi dedica- 
cion y pasenshi. 

Alaves nos kier invita pa 1 Misa cual lo tuma lugar na 
Misa Birgen di Fatima na Dakota, diabierna 14 di 
September 2018 pa 7’or di anochi. 

Bo(so) presencia lo ta altamente aprecia. 


A$fra 

‘Jutt&uzl *%<xttte £ fénematwuf 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza na nos curazon pero conforme cu 
boluntad di nos Señor nos ta anuncia e fayesimento di 
nos tata, welo, y ruman stima: 


Donald Kock 

Mihor conoci como “Bito” 
*06-03-1943 - 108-09-2018 

Acto di entiero lo wordo anuncia despues 


di su metanan ku e ke logra ta pa 
reafirmá e papel di VBC lcomo 
sosio di konsulta ku gobiernu 
riba temanan sosial i finansiero i 
maneho ku ta toka sektor empre- 
sarial. 

Otro meta ta pa logra un l<uese- 
mentu ekonomiko di 2% pa aña 
mediante eliminashon di tra- 
banan burokratiko i pa mehorá e 
ldima di invershon. 

E direktiva nobo ke promové un 
sistema di enseñansa di kalidat 
ku ta kumpli ku tur eksigenshan- 
an di merkado. 

Mester tin bon gobernashon di 
punta pa punta i mester garantisá 
siguridat di nos komunidat pa 
asina drecha i garantisá un bon 
ldima di bida riba nos isla. 

E direktiva nobo ta konsisti di 
presidente Clark Russell kende ta 
bin di sektor finansiero, vise pres- 
idente Daniel Hodge kende ta di 
sektor bankero i Reinald Curiel. 

E otro miembronan ta: 

Bas Kooyman, Herman Behr, 

Joop Kusters, 

Omar van der Dijs, CHATA 
Gabriel (Boy) Magdalena, AD- 
ECK 

Yak Baroud, (SICO) / DMO) 
Wendell Bonafacio, (AAV) 
Raymond Jamanika, (CICA) 
Vinod Daswani, (CIBA) 
Bestuurslid 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



UKe nos riba facebooK 

Keda “up to date” ij MKe nos riba faceboo 
www.facebooK.com/awemainta 


Subi riba nos website 

www.awemainta.com 

AWEMainta completamente 

DIGITAL 



















